|  |
| --- |
|  |

Številka: 323-71/2022/2

Datum: 7.12.2022

**JAVNI RAZPIS ZA PODELITEV KONCESIJE ZA OPRAVLJANJE JAVNE SLUŽBE OBVEŠČANJA IN IZOBRAŽEVANJA POTROŠNIKOV TER JAVNE SLUŽBE IZVAJANJA PRIMERJALNIH OCENJEVANJ BLAGA IN STORITEV**

KONCEDENT: Koncedent je Republika Slovenija, ki jo zastopa Vlada Republike Slovenije

IZVAJALEC JAVNEGA RAZPISA:

Republika Slovenija, Ministrstvo za gospodarski razvoj in tehnologijo, Ljubljana

**RAZPISNA DOKUMENTACIJA**

**1. KONCEDENT**

Koncedent je Republika Slovenija, ki jo zastopa Vlada Republike Slovenije, ki koncesijo podeljuje z odločbo. Pravice in obveznosti koncedenta v imenu in za račun Republike Slovenije izvaja Ministrstvo za gospodarski razvoj in tehnologijo (v nadaljevanju: ministrstvo).

**2. PREGLED ZAKONODAJE**

* Zakon o varstvu potrošnikov (Uradni list RS, [98/04](http://www.uradni-list.si/1/objava.jsp?urlid=200498&stevilka=4288)-UPB2, [114/06](http://www.uradni-list.si/1/objava.jsp?urlid=200646&stevilka=1969)-ZUE, [126/07](http://www.uradni-list.si/1/objava.jsp?urlid=2007126&stevilka=6416), [86/09](http://www.uradni-list.si/1/objava.jsp?urlid=200986&stevilka=3804), 78/11 38/14, 19/15, 55/17- ZKolT, 31/18 in 130/22 – ZVPot-1),
* Zakon o javno-zasebnem partnerstvu (Uradni list RS, št. 127/06),
* Uredba o koncesiji za opravljanje javne službe obveščanja in izobraževanja potrošnikov ter javne službe izvajanja primerjalnih ocenjevanj blaga in storitev (Uradni list RS, št. 47/15 in 130/22 – ZVPot-1, v nadaljevanju: uredba),
* Proračun Republike Slovenije za leto 2023 (Uradni list RS, št. 187/21 in 150/22),
* Proračun Republike Slovenije za leto 2024 (Uradni list RS, št. 150/2022)
* Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21, 206/21 – ZDUPŠOP, 129/22, 140/22 – ZSDH-1A in [150/22](http://www.uradni-list.si/1/objava.jsp?sop=2022-01-3736) – ZIPRS2324)).

**3. PREDLOŽITEV PRIJAV**

Prijavitelji morajo svojo prijavo na javni razpis predložiti:

* **po pošti** na naslov: **Ministrstvo za gospodarski razvoj in tehnologijo, Kotnikova 5, 1000 Ljubljana - Slovenija**, ali
* **osebno** v vložišču od 9.00 do 15.30 ure, ob petkih do 14.30 ure, na naslovu: **Ministrstvo za gospodarski razvoj in tehnologijo, Kotnikova 5, 1000 Ljubljana.**

Prijava bo štela za pravočasno, če bo predložena osebno ali bo prispela po pošti na zgoraj navedeni naslov **do vključno 6.1.2023, najkasneje do 12.00 ure**. Če se prijava pošlje priporočeno po pošti, šteje za pravočasno, če je bila oddana na pošto v roku iz prejšnjega stavka.

Prijave, ki bodo predložene na drug način (npr. po faksu ali elektronski pošti), bodo zavržene.

Prijave, ki do roka ne bodo predložene na zgornji naslov, bodo zavržene kot prepozno prejete.

Kontaktna oseba v zvezi z vsemi vprašanji glede javnega razpisa za podelitev koncesije je Mojca Jug. Dodatne informacije so na voljo vsak delovni dan med 8.00 in 9.00 uro po telefonu št. 01/400 37 19. Vsa morebitna vprašanja lahko prijavitelji posredujejo tudi pisno po pošti na zgoraj navedeni naslov ali na e-naslov [gp.mgrt@gov.si](mailto:gp.mgrt@gov.si).

Razpisna dokumentacija je objavljena na spletni strani ministrstva, https://www.gov.si/drzavni-organi/ministrstva/ministrstvo-za-gospodarski-razvoj-in-tehnologijo/javne-objave/.

Zainteresirani prijavitelji jo lahko dvignejo tudi v vložišču ministrstva, vsak delovnik med 9.00 in 15.00 uro, ob petkih do 14.30 ure.

**4. JAVNO ODPIRANJE PRIJAV**

Javno odpiranje prijav bo potekalo dne **12.1.2023 ob 10.00 uri** na lokaciji Ministrstva za gospodarski razvoj in tehnologijo, Kotnikova 5, 1000 Ljubljana, sejna soba v 3. nadstropju.

Komisija bo vse pravočasne in pravilno označene prijave odprla, pri čemer bo javno odpiranje prijav dokumentirala v zapisniku o odpiranju prijav.

**5. OPIS PREDMETA JAVNEGA RAZPISA**

**5.1. Predmet koncesije za SKLOP A je opravljanje javne službe obveščanja in izobraževanja potrošnikov ter za SKLOP B opravljanje javne službe izvajanja primerjalnih ocenjevanj blaga in storitev.**

Javni službi sta namenjeni potrošnikom.

SKLOP A

Koncesija za opravljanje javne službeobveščanja in izobraževanja potrošnikov obsega naslednje naloge:

* izvajanje aktivnosti obveščanja in izobraževanja potrošnikov z namenom večje varnosti potrošnikov, izbire, dostopnosti, kakovosti blaga in storitev,
* informiranje potrošnikov o uveljavljanju njihovih pravic.

Koncesija za opravljanje javne službe obveščanja in izobraževanja potrošnikov se razpisuje za področje varstvo pravic potrošnikov po veljavnem zakonu o varstvu potrošnikov in aktualnih zadev s področja varstva pravic potrošnikov.

Javna služba obveščanja in izobraževanja potrošnikov se lahko opravlja v naslednjih različnih oblikah aktivnosti obveščanja in izobraževanja potrošnikov ali informiranja potrošnikov:

* na spletni strani,
* s spletnim primerjalnikom,
* z organiziranjem izobraževanja, s katerimi se zagotovi opravljanje nalog javne službe obveščanja in izobraževanja potrošnikov.

Koncesionar mora biti ustanovitelj, organizator oziroma glavni akter posameznih oblik obveščanja in izobraževanja. Koncesionar lahko tudi soorganzira izobraževanje, vendar mora biti jasno razviden njegov aktivni prispevek v okviru izvajanja javne službe. Udeležba koncesionarja pri oblikah obveščanja in izobraževanja potrošnikov, ki jo izvajajo tretje osebe, ne šteje kot izvajanje koncesije, ki jo financira koncedent.

Koncedent sofinancira najmanj 2 izobraževanji na mesec (oziroma najmanj 48 izobraževanj v celotnem koncesijskem obdobju). Vsako izobraževanje, ki ga mesečno koncedent opravi, mora biti za različne ciljne skupine potrošnikov ter na različnih lokacijah v Republiki Sloveniji, tako da v času izvajanja koncesije zajema obveščanje in izobraževanje vseh skupin potrošnikov (otroci, mladostniki, odrasli, starejša populacija ali vsi potrošniki) ter vse slovenske regije. Seznam slovenskih regij je mogoče najti na spletni strani Statističnega urada: <http://www.stat.si>.

SKLOP B

Koncesija za opravljanje javne službe izvajanja primerjalnih ocenjevanj blaga in storitev obsega naslednje naloge:

* primerjalno ocenjevanje blaga in storitev z uporabo metodologije za preizkušanje in ocenjevanje kakovosti izdelkov in storitev, ki zajema analizo posameznih značilnosti blaga in storitev, ki izdelke in storitve uvršča v razrede z različnimi ocenami,
* zagotavljanje informiranja potrošnikov o rezultatih primerjalnega testiranja blaga in storitev.

Koncesionar mora opisati metodologijo izvajanja primerjalnih testov kakovosti, ki jo je potrebno pripraviti za vsako vrsto blaga in storitev posebej. Pri izvajanju primerjalnih testov storitev testiranje obsega primerjavo same ponudbe oziroma stroškov izvajanja posamezne storitve za končnega potrošnika.

Koncesionar mora uporabiti mednarodno uveljavljene metodologije za preizkušanje in ocenjevanje kakovosti blaga in storitev ali uskladiti doma izdelano metodologijo z mednarodnimi metodologijami. V metodologiji mora biti podan okvirni način testiranja, pri čemer morajo biti primerjalni testi opravljeni na podlagi avstrijsko - nemškega pristopa ter po načelih primerjalnega preizkušanja. Načela so objektivnost, primerljivost, strokovnost ter transparentnost izvajanja.

Avstrijsko - nemški pristop zajema analizo posameznih značilnosti blaga in storitve. Vsaka skupina meril ima skupno oceno, med posameznimi pa se določijo uteži, ki vodijo v skupni rezultat. Skupni rezultat uvršča blago oziroma storitve v razrede z oceno zelo dobro (++), dobro (+), povprečno (0), zadovoljivo (-) in pomanjkljivo (--).V skupnem rezultatu ni zajeta cena, temveč se ta zgolj navede kot pomembna informacija v objavljeni tabeli z rezultati.

Koncedent sofinancira najmanj 1 primerjalni test na mesec (oziroma najmanj 24 testov za celotno koncesijsko obdobje) z obrazložitvijo rezultatov testiranja po zgoraj navedeni metodi. Za posamezen primerjalni test mora uporabiti najmanj 5 izdelkov iste vrste oziroma najmanj 5 storitev iste vrste. Rezultatov testiranja se ne sme uporabiti za promocijo blaga ali storitev.

Rezultati primerjalnih testov morajo biti podani v grafični in pisni obliki ter brezplačno dostopni vsem uporabnikom pod enakimi pogoji. V primeru spletne objave rezultatov mora biti omogočeno brezplačno shranjevanje vsebine na pogon uporabnika (op. ogled mora biti možen tudi kadar uporabnik ni povezan na internet).

Koncesionar mora zagotoviti mednarodno primerljivost rezultatov primerjalnega testiranja pri blagu in storitvah, ki sestavljajo t.i. globalni trg in presegajo lokalni značaj, sicer pa se mora osredotočiti na testiranje kakovosti blaga in storitev, ki so dostopni potrošnikom na področju Republike Slovenije.

Primerjalni testi in rezultati ne smejo biti starejši od šest mesecev ob objavi. Primerjalno testiranje kakovosti blaga in storitev praviloma opravlja koncesionar sam. Izjemoma se v primeru zunanjega testiranja blaga (senzorični, mikrobiološki testi, itd.) lahko poslužuje ustreznih zunanjih izvajalcev, vendar mora koncesionar koncedentu omogočiti dostop do celotne dokumentacije, vključno z računi, in metodologijo testiranja, tudi pri zunanjem izvajalcu. Pri vsakem objavljenem primerjalnem testu mora biti jasno razvidno (pod tabelo) napisan izvajalec testiranja in njegovi eventualni partnerji. Pri sodelovanju z zunanjimi izvajalci mora koncesionar upoštevati načela primerjalnega testiranja, kar vključuje sodelovanje z neodvisnimi strokovnjaki, akreditiranimi laboratoriji ter ostalimi neodvisnimi izvajalci.

**5.2. Za opravljanje javne službe se podelita dve koncesiji za celotno območje Republike Slovenije za obdobje 2 leti, in sicer ena za SKLOP A in ena za SKLOP B. Koncesijsko razmerje se prične izvajati z dnem sklenitve koncesijske pogodbe. Koncesija je neprenosljiva. Po koncu koncesijskega razmerja je koncesionar dolžan koncedentu predati vse datoteke in vso dokumentacijo za celotno koncesijsko obdobje vezano na opravljanje javne službe.**

**6.** **POGOJI, KI JIH MORA ZA PODELITEV KONCESIJE IZPOLNJEVATI PRIJAVITELJ, IN OBVEZNA DOKAZILA, KI JIH MORA PREDLOŽITI**

Koncesijo lahko pridobi prijavitelj, ki izpolnjuje naslednje pogoje:

**6.1 je nevladna potrošniška organizacija, vpisana v register potrošniških organizacij pri ministrstvu,**

DOKAZILO: preverja ministrstvo

ALI

**6.2 je druga nevladna organizacija, ki je ustanovljena za varstvo pravic potrošnikov in izvaja posamezne strokovne in raziskovalne naloge na področju varstva potrošnikov in izkazuje nepridobitnost, nevtralnost in neodvisnost organizacije od interesov ponudnikov blaga ali storitev,**

DOKAZILA:

1. seznam izvedenih nalog na strokovnem in raziskovalnem področju varstva potrošnikov za preteklo triletno obdobje z naslednjimi podatki: naslov naloge, leto izvedbe, financer, povzetek rezultatov naloge.

Prijavitelj mora prijaviti najmanj 3 naloge s področja varstva potrošnikov, da je pogoj izpolnjen.

1. fotokopija ustanovitvenega akta, iz katerega izhaja nepridobitnost prijavitelja in da je bila organizacija ustanovljena za varstvo pravic potrošnikov,
2. izjava prijavitelja o nevtralnosti in neodvisnost od interesov ponudnikov blaga in storitev.

**6.3. deluje najmanj tri leta od ustanovitve,**

DOKAZILO: preverja ministrstvo

**6.4 proti njej ni uveden postopek prisilne poravnave, stečaja ali likvidacijski postopek ali ni prenehala poslovati na podlagi sodne ali druge odločbe,**

DOKAZILO: izjava prijavitelja

**6.5. v zadnjih treh letih pred objavo javnega razpisa in med postopkom javnega razpisa ni bila pravnomočno obsojena za kaznivo dejanje, povezano s poslovanjem organizacije, oziroma ji ni bila izdana sodna ali upravna odločba, s katero ji je prepovedano opravljati dejavnost, povezano z opravljanjem koncesije, in je odločba postala izvršljiva,**

DOKAZILO: izjava prijavitelja

**6.6. ima poravnane vse davke, prispevke in druge obvezne dajatve ali poslovne obveznosti v skladu s predpisi,**

DOKAZILO: izjava prijavitelja

**6.7. v zadnji treh letih organizaciji ni bila dana odpoved pogodbe, sklenjene z Republiko Slovenijo za izvajanje dejavnosti na področju varstva potrošnikov, zaradi kršitve pogodbenih obveznosti,**

DOKAZILO: izjava prijavitelja

**6.8. ima ustrezne strokovne reference o delu na področju varstva potrošnikov, ki ne smejo biti starejše od treh let za vsako koncesijo posebej,**

Organizacija izkazuje strokovne reference, ki ne smejo biti starejše od treh let za:

* SKLOP A: izvajanje obveščanja in izobraževanje potrošnikov (objava na spletni strani, preko medijev ter z organiziranjem okroglih miz, posvetov, seminarjev, konferenc ali izobraževalnih programov, spletnega primerjalnika).
* SKLOP B: izvajanje primerjalnega testiranja.

Prijavitelj mora prijaviti najmanj 6 referenc za izvajanje obveščanja in izobraževanja potrošnikov, od tega najmanj 2 za vsako od treh let, da je pogoj za SKLOP A izpolnjen.

Prijavitelj mora prijaviti najmanj 1 primerjalni test za vsako leto (skupaj 3 v zadnjih treh letih), da je pogoj za SKLOP B izpolnjen.

DOKAZILA:

1. SKLOP A

* fotokopija listin oz. drug dokaz o referencah,
* seznam referenc za obveščanje in izobraževanje potrošnikov z naslednjimi podatki: naslov, leto izvedbe, vrednost, financer, povzetek rezultatov in referenca na spletno stran, če ta obstaja.

1. SKLOP B

- seznam opravljenih primerjalnih testov z naslednjimi podatki: izvajalec testiranja, opisana metodologija ter pristop testiranja, naslov publikacije, kjer so bili testi oz. rezultati testov objavljeni, naklada publikacije, financer testov, cilj oziroma povzetek testov ter leto izdaje.

**6.9. zagotavlja ločena stroškovna mesta za posamezne naloge vsake koncesije in drugih nalog, ki jih morebiti izvaja,**

DOKAZILO: izjava prijavitelja

**6.10. zagotavlja storitev koncesije na območju celotne Republike Slovenije**

DOKAZILO: izjava prijavitelja in komunikacijski načrt, iz katerega je razvidno območje opravljanja javne službe oz. doseg javne službe.

Izpolnjevanje pogojev mora izhajati iz celotne prijave, podatkov iz javnih evidenc in drugih dejstev, ne le iz dokazila, ki je pod posameznim pogojem naveden. V kolikor prijava ne izpolnjuje pogojev,

* se prijava zavrne;
* se ne podpiše pogodba o koncesiji in razveljavi sklep o izboru koncesionarja (če se neizpolnjevanje pogojev ugotovi, ko je bil sklep že izdan);
* odvzame koncesijo in zahteva vrnitev vseh že izplačanih sredstev z zakonskimi zamudnimi obrestmi (če se neizpolnjevanje pogojev ugotovi, ko je bila pogodba o koncesiji že podpisana).

**7. POSLOVNA SKRIVNOST**

Vsi podatki iz prijav, ki jih strokovna komisija odpre, so informacije javnega značaja, razen tistih, ki jih prijavitelj posebej označi kot poslovno skrivnost. Prijavitelji morajo podatke, za katere menijo, da so poslovna skrivnost, v svoji prijavi tako tudi označiti. Kot poslovno skrivnost prijavitelj lahko označi posamezen podatek oziroma del prijave. Poslovna skrivnost se ne more nanašati na celotno prijavo.

**8. OKVIRNA VIŠINA SREDSTEV, KI SO NA RAZPOLAGO ZA PREDMET JAVNEGA RAZPISA, IN PLAČILO**

**8.1 Okvirna višina sredstev**

Koncesionar lahko pridobi sredstva za opravljanje posamezne javne službe, v skladu z uredbo, javnim razpisom in koncesijsko pogodbo. Okvirna višina razpisanih sredstev je do 75.000,00 EUR za leto 2023, do 115.000,00 EUR za leto 2024 in do 28.750,00 EUR za leto 2025.

Vrednost sredstev za proračunsko leto 2025 in njihovo izplačilo sta odvisna od sprejetega Proračuna Republike Slovenije za leto in 2025 in od programa ministrstva za ta namen. Sredstva med posameznimi proračunskimi leti niso prenosljiva.

Najvišja višina razpoložljivih sredstev po posameznem sklopu za posamezno proračunsko leto:

1. SKLOP A: do 22.500 EUR za leto 2023, do 34.500 EUR za leto 2024 in do 8.625 EUR za leto 2025;
2. SKLOP B: do 52.500 EUR za leto 2023, do 80.500,00 EUR za leto 2024 in do 20.125 EUR za leto 2025.

Sofinanciranje pomeni, da ima prijavitelj pravico pridobiti sredstva iz različnih virov, vendar se zahtevek za isti strošek ne sme podvajati.Osnovo za višino sofinanciranja upravičenih stroškov predstavlja ponujena cena opravljanja javne službe, pri čemer se upošteva sorazmerna vrednost sofinanciranja glede na čas trajanja koncesijskega razmerja v mesecih glede na čas trajanja koncesijskega razmerja.

Sredstva za koncesijo bremenijo proračunsko postavko 192910 - Izvajanje programa varstva potrošnikov, konto 413 - Drugi tekoči domači transferi, proračuna RS.

Izvajanje pogodbenih obveznosti v proračunskem letu 2025 se odloži, dokler za ta namen ni zagotovljenih pravic porabe v posebnem delu Proračuna Republike Slovenije za posamezno proračunsko leto na proračunski postavki, namenjeni za pokrivanje obveznosti po tem razpisu. V primeru nezagotovljenih sredstev iz prejšnjega stavka, se navedeno šteje kot razvezni pogoj za veljavnost tega javnega razpisa.

Sofinanciranje se nanaša na aktivnosti obveščanja in izobraževanja potrošnikov, informiranja potrošnikov o uveljavljanju njihovih pravic ter primerjalnega ocenjevanja blaga in storitev in zagotavljanja informiranja potrošnikov o rezultatih primerjalnega testiranja blaga in storitev, povezanih z opravljanjem javne službe od podpisa pogodbe dalje. Za že zaključene aktivnosti se sofinanciranje ne izvaja.

Prijave, katerih ponujena cena bo presegla znesek po posameznem sklopu iz te točke javnega razpisa, bodo zavrnjene.

**8.2. Plačilo**

Način plačila za opravljanje javne službe bosta koncedent in koncesionar uredila s koncesijsko pogodbo.

Sredstva za opravljanje koncesije se zagotovijo v skladu s proračunskimi možnostmi za leto 2023, 2024 in 2025.

## 8.2.1. Vrste upravičenih stroškov

Osnovo za sofinanciranje upravičenih stroškov javne službe predstavlja ponujena cena opravljanja javne službe prijavitelja.

**8.2.1.1. SKLOP A**

Kot upravičeni stroški se priznajo naslednji stroški:

1. ***strošek dela za opravljanje javne službe in potni stroški, povezani z opravljanjem javne službe***;

Kot strošek dela se upošteva plačo in dodatke največ do 1.544,88 EUR na mesec za leto 2023, in 2.055 EUR za leti 2024 in 2025.

Za izračun plače se upošteva vse stroške delodajalca: bruto-bruto plača, ki zajema neto plačo, prispevke delojemalca, akontacijo za dohodnino ter prispevke delodajalca (torej 2. bruto), povečano za stroške regresa, prevoza in prehrane v sorazmernem deležu glede na število opravljenih ur za opravljanje javne službe.

Strošek dela lahko nastane tudi na podlagi pogodbe civilnega prava, sklenjene s posameznikom, ki ni hkrati tudi oseba, ki samostojno opravlja dejavnost. Sem sodijo npr. avtorske pogodbe ali študentske napotnice. Upravičen je strošek bruto izplačila z vsemi plačanimi prispevki.

Kategorija stroškov dela ne vključuje izplačil na podlagi računa, ki ga izda samostojni podjetnik.

Zaposleni pri koncesionarju ne morejo biti zunanji izvajalci javne službe, ampak lahko izvajajo javno službo kot zaposleni pri koncesionarju.

Potni stroški zajemajo stroške poti v Republiki Sloveniji v zvezi z izvajanjem javne službe, parkirnine, dnevnice, nastanitev in druge stroške, povezane s potovanji izven kraja sedeža oziroma poslovnega naslova prijavitelja (lokalno). Za izplačilo potnih stroškov mora obstajati ustrezna pravna podlaga (pogodba o zaposlitvi, dogovor o opravljanju prostovoljskega dela, …). Potni stroški so neupravičeni v primerih, kjer predpisi povračila potnih stroškov ne določajo. Stroški potovanj v Republiki Sloveniji so upravičeni samo do višine, opredeljene v Uredbi o davčni obravnavi povračil stroškov in drugih dohodkov iz delovnega razmerja (Uradni list RS 140/06, 76/08, 63/17, 71/18, 104/21, 114/21 in 87/22).

1. ***stroški organizacije izobraževanj*** (najem prostorov, najem opreme, prevajanje);
2. ***stroški spletne strani*** (priprava in vzdrževanje spletne povezave) za objavo rezultatov opravljanja javne službe (največ do 5% po posameznem zahtevku).

Med upravičene stroške ne spadajo (primeroma):

1. stroški priprave prijave na javni razpis,
2. davek na dodano vrednost,
3. stroški telekomunikacij, vode, elektrike, ogrevanja in drugih obratovalnih stroškov,
4. nakup opreme, vključno s programsko opremo,
5. finančne postavke, ki so že sofinancirane iz drugih virov,
6. stroški, povezani z nakupom nepremičnin ali zemljišč,
7. finančni stroški (bančni stroški, amortizacija, stroški revizije, stroški za odplačilo dolgov, zadolževanja, stroški spremembe tečaja itd.)
8. stroški izobraževanja in usposabljanja zaposlenih in prostovoljcev,
9. stroški alkoholnih pijač,
10. stroški prigrizkov, pogostitve in brezalkoholnih pijač,
11. stroški moderiranja
12. stroški nakupa vinjet,
13. stroški gradbenih del,
14. denarne kazni, kazni in stroški sodnega postopka,
15. stroški udeležbe koncesionarja pri oblikah obveščanja in izobraževanja potrošnikov, ki jih izvajajo tretje osebe.

**8.2.1.2. SKLOP B**

Kot upravičeni stroški se priznajo naslednji stroški:

1. ***stroški spletne strani*** (priprava in vzdrževanje spletne povezave) za objavo rezultatov primerjalnega testiranja (največ do 10% po posameznem zahtevku);
2. ***stroški izvajanja primerjalnih testov*** (največ do 90% po posameznem zahtevku)***.***

Med upravičene stroške ne spadajo:

1. stroški skupnih testov preko Mednarodne organizacije za izvajanje skupnih testov izdelkov in storitev (ICRT),
2. stroški priprave prijave na javni razpis,
3. davek na dodano vrednost,
4. stroški telekomunikacij, vode, elektrike, ogrevanja in drugih obratovalnih stroškov,
5. nakup opreme, vključno s programsko opremo,
6. finančne postavke, ki so že sofinancirane iz drugih virov,
7. stroški, povezani z nakupom nepremičnin ali zemljišč,
8. finančni stroški (bančni stroški, amortizacija, stroški revizije, stroški za odplačilo dolgov, zadolževanja, stroški spremembe tečaja itd.),
9. stroški izobraževanja in usposabljanja zaposlenih in prostovoljcev,
10. stroški alkoholnih pijač,
11. stroški nakupa vinjet,
12. stroški gradbenih del,
13. denarne kazni, kazni in stroški sodnega postopka.

**8.2.2**. Višina upravičenih sredstev, ki jih prijavitelj dejansko prejme, je lahko manjša ali največ enaka višini sredstev, določenih s koncesijsko pogodbo.

## 8.2.3. Obdobje sofinanciranja upravičenih stroškov

Sofinancirajo se upravičeni stroški javne službe, ki so nastali in bili plačani od dne podpisa koncesijske pogodbe dalje do izteka 2 letnega obdobja opravljanja javne službe oziroma do predložitve zadnjega zahtevka za sofinanciranje.

# 9. NAVODILA PRIJAVITELJEM ZA IZDELAVO PRIJAVE

Popolna prijava mora vsebovati naslednje dokumente:

1. Izjavo o strinjanju z razpisnimi pogoji (razpisni obrazec št. 1)
2. Podatke o prijavitelju (razpisni obrazec št. 2)
3. Status prijavitelja (razpisni obrazec št. 3) s prilogo (Priloga št. 1):

* seznam izvedenih nalog na strokovnem in raziskovalnem področju varstva potrošnikov za preteklo triletno obdobje z naslednjimi podatki: naslov naloge (projekta), leto izvedbe, financer, povzetek rezultatov naloge
* fotokopija ustanovitvenega akta, iz katerega izhaja nepridobitnost prijavitelja in da je bila organizacija ustanovljena za varstvo pravic potrošnikov,
* izjava prijavitelja o nevtralnosti in neodvisnost od interesov ponudnikov blaga in storitev

1. Izjava prijavitelja, da proti njemu ni uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge odločbe (razpisni obrazec št. 4)
2. Izjava prijavitelja, da v zadnjih letih pred objavo javnega razpisa in med postopkom javnega razpisa ni bil pravnomočno obsojen za kaznivo dejanje, povezano s poslovanjem, oziroma mu ni bila izdana sodna ali upravna odločba, s katero mu je prepovedano opravljanje dejavnosti, povezane z opravljanjem koncesije, in je odločba postala izvršljiva (razpisni obrazec št. 5)
3. Izjava o poravnanih obveznostih (razpisni obrazec št. 6)
4. Izjava prijavitelja, da v zadnjih treh letih prijavitelju ni bila dana odpoved pogodbe, sklenjene z Republiko Slovenijo za izvajanje dejavnosti na področju varstva potrošnikov, zaradi kršitve pogodbenih obveznosti (razpisni obrazec št. 7)
5. Strokovne reference prijavitelja za koncesijo (razpisni obrazec št. 8) s prilogo (Priloga št. 2)

SKLOP A

* fotokopija listin oz. drug dokaz o izvajanju referenc,
* seznam referenc za obveščanje in izobraževanje potrošnikov z naslednjimi podatki: naslov, leto izvedbe, vrednost, financer, povzetek rezultatov in referenca na spletno stran, če ta obstaja.

SKLOP B

- seznam opravljenih primerjalnih testov z naslednjimi podatki: izvajalec testiranja, opisana metodologijo ter pristop testiranja, naslov publikacije, kjer so bili testi oz. rezultati testov objavljeni, naklada publikacije, financer testov, cilj oziroma povzetek testov ter leto izdaje.

1. Izjava prijavitelja, da zagotavlja ločena stroškovna mesta za posamezne naloge vsake koncesije in drugih nalog, ki jih morebiti izvaja (razpisni obrazec št. 9)
2. Izjava prijavitelja, da zagotavlja storitev koncesije na območju celotne Republike Slovenije (razpisni obrazec št. 10)
3. Program opravljanja javne službe (razpisni obrazec št. 11)
4. Specifikacija ponudbene cene opravljanja javne službe po posameznih postavkah upravičenih stroškov (razpisni obrazec št. 12)
5. Izjava prijavitelja, s katero se zaveže, da glede njega v razmerju do koncedenta (Vlade RS in Ministrstva za gospodarski razvoj in tehnologijo) ni podana prepoved poslovanja v obsegu kot izhaja iz 35. člena Zakona o integriteti in preprečevanja korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb) (razpisni obrazec št. 13),
6. Na vsaki strani parafiran osnutek pogodbe (koncedent si pridržuje pravico do spremembe osnutka pogodbe pred njenim podpisom)
7. Parafirane priloge pogodbe (Priloga št. 1, Priloga št. 2, Priloga št. 3, Priloga št. 4, Priloga št. 5)
8. Dokazila za ocenjevanje 1. merila

* program opravljanja javne službe (razpisni obrazec št. 11). Programu mora biti priložen komunikacijski načrt.

1. Dokazila za ocenjevanje 2. merila

Priloga št. 2 (SKLOP A)

* za vsako posamezno aktivnost obveščanja in izobraževanja potrošnikov ali informiranja potrošnikov o uveljavljanju njihovih pravic je potrebno navesti naslov, leto izvedbe, vrednost, financerja, povzetek rezultatov in referenca na spletno stran, če ta obstaja.
* za vsako aktivno strokovno sodelovanje je potrebno priložiti prispevek, iz katerega je razvidno sodelovanje, organizacijo ter datum aktivnega sodelovanja.

Priloga št. 2 (SKLOP B)

* seznam opravljenih primerjalnih testov z naslednjimi podatki: izvajalec testiranja, opisana metodologija ter pristop testiranja, naslov publikacije, kjer so bili testi oz. rezultati testov objavljeni, naklada publikacije, financer testov, cilj oziroma povzetek testov ter leto izdaje.

Prijava mora biti izdelana v skladu z navodili iz javnega razpisa in razpisne dokumentacije. Pri izpolnjevanju obrazcev iz razpisne dokumentacije teh vsebinsko ni dovoljeno spreminjati oz. črtati njihovih delov.

Vsak prijavitelj mora v primeru, če izpolnjuje pogoje za javnega naročnika po zakonu, ki ureja javno naročanje, pri oddaji nabave blaga, oddaji storitev in gradenj ter drugih pravnih poslov, ki izpolnjujejo predpostavke javnih naročil ravnati v skladu z zakonom, ki ureja javno naročanje.

Vsi dokumenti prijave morajo biti zloženi v vrstnem redu, navedenem v razpisni dokumentaciji. Prijava v ovojnici naj bo preluknjana ter prevezana z vrvico ali zložena v mape oz. fascikel. Prijavitelj mora obvezno označiti, za kateri sklop (SKLOP A, sklop B) javnega razpisa podaja prijavo. Če prijavitelj podaja prijavo za oba sklopa razpisa, mora za vsak sklop oddati ločeno prijavo z vsemi dokazili, v ločenem ovitku.

Vsi podatki, navedeni v prijavi, vključno z vsemi prilogami, morajo biti resnični, točni in popolni. V primeru neresničnih, netočnih in nepopolnih podatkov ter neverodostojne dokumentacije ter v primeru vsake ugotovljene kršitve, odgovorna oseba in prijavitelj ne morejo kandidirati za pridobitev javnih sredstev v Republiki Sloveniji v obdobju 3 let.

**Vzorec pravilno označene ovojnice prijave:**

Prednja stran:

|  |
| --- |
| **"NE ODPIRAJ - PRIJAVA –**  **Javni razpis za podelitev koncesije za opravljanje javne službe obveščanja in izobraževanja potrošnikov ter javne službe izvajanja primerjalnih ocenjevanj blaga in storitev**  **– SKLOP A ali SKLOP B"**  **Republika Slovenija**  **Ministrstvo za gospodarski razvoj in tehnologijo**  **Kotnikova 5**  **1000 Ljubljana** |

Hrbtna stran:

|  |
| --- |
| Naslov prijavitelja |

**10. POSTOPEK OCENJEVANJA PRIJAV**

Vse prispele prijave bo pregledala strokovna komisija:

1. **prepozne prijave** (prijave, ki bodo prispele po roku, določenem za prejem prijav) **in napačno označene prijave** bodo zavržene s sklepom ministrstva ter neodprte vrnjene prijaviteljem;
2. Ministrstvo ima pravico od prijavitelja zahtevati dodatna pojasnila glede dokumentov, predloženih v prijavi, in v primeru dvoma preveriti njihovo pristnost ter resničnost v prijavi navedenih podatkov;
3. **formalno nepopolna prijava** je prijava, ki ne vsebuje vseh obveznih dokumentov za popolno prijavo. Ministrstvo bo prijavitelja, ki bo oddal formalno nepopolno prijavo, pozvalo k dopolnitvi prijave. Rok za dopolnitev je 8 dni. Če prijava ni dopolnjena v roku, se zavrže.
4. popolne prijave bo komisija vsebinsko obravnavala. Komisija bo najprej preverila, ali prijavitelji izpolnjujejo pogoje za podelitev koncesije, ki so določeni v razpisni dokumentaciji. O opravljenem vsebinskem pregledu bo komisija pripravila poročilo. Prijava, ki ne izpolnjuje vseh pogojev, se zavrne.

Formalna dopolnitev prijave je namenjena zagotovitvi morebitnih manjkajočih dokumentov, obrazcev oziroma podatkov, ki bodo izkazovali izpolnjevanje pogojev ob izteku roka za oddajo prijave na javni razpis.

Komisija sme od prijaviteljev, poleg zahteve za formalno dopolnitev prijave, zahtevati pojasnila, da bi si pomagala pri pregledu, primerjavi in vrednotenju prijave. Pri tem pa ne sme dovoliti, da bi prijavitelj dopolnjeval ali kakor koli spreminjal svojo prijavo. Posebej ne sme dovoliti, da bi spreminjal tiste dokumente iz prijave, ki vplivajo na vrednotenje prijave posameznega prijavitelja (sprememba predmeta, cena in druga merila). Komisija sme zahtevati le take dopolnitve prijav, s katerimi se odpravijo manjša odstopanja od zahtev razpisne dokumentacije in ki v nobenem primeru ne vplivajo na vsebino prijave in ocenjevanje ter razvrščanje posamezne prijave skladno s postavljenimi merili za izbor koncesionarja. Komisija sme v soglasju s prijaviteljem popraviti računske napake, ki jih odkrije pri pregledu.

V primeru enakega skupnega števila dodeljenih točk na podlagi meril (ocene prijav se bodo zaokrožile na dve decimalki), bo koncedent izbral tistega, ki je dosegel večje število točk pri prvem merilu. Če tudi to ne bo mogoče, bo izbral tistega prijavitelja, ki bo dosegel več točk pri drugem podmerilu prvega merila.

Odločba o izbiri koncesionarja se izda z omejenim rokom veljave. Če v tem času ne pride do sklenitve pogodbe, odločba o izbiri preneha veljati.

Koncesijska pogodba začne veljati z dnem podpisa obeh pogodbenih strank. Koncesionar si pridržuje pravico do spremembe osnutka pogodbe pred njenim podpisom.

**11. MERILA ZA IZBOR KONCESIONARJA**

Koncedent bo izbral koncesionarja skladno s postavljenimi merili.

**11.1. MERILA ZA SKLOP A**

|  |  |  |
| --- | --- | --- |
|  | Merilo | TOČKE |
| 1 | Ocena programa opravljanja javne službe | **največ 70 točk** |
| 2 | Strokovna usposobljenost prijavitelja za opravljanje javne službe | **največ 30 točk** |
|  | **SKUPAJ** | **največ 100 točk** |

1. **merilo : Ocenjuje se program opravljanja javne službe** (največ 70 točk)

Prijavitelj mora predložiti program opravljanja javne službe, ki mora biti skladen s predmetom razpisa. Priložiti mora tudi komunikacijski načrt. Predvideni upravičeni stroški morajo biti prikazani v skladu z razpisnim obrazcem št. 12.

Ocena programa opravljanja javne službe poteka po naslednjih bistvenih sestavinah (podmerilih):

1. vsebina programa (največ 50 točk)

Ocenjuje se vsebina programa glede na:

1. razumevanje javne službe (največ 10 točk)

Program jasno prikazuje problematiko javne službe in predstavlja orodja za opravljanje javne službe (10 točk). Če problematika in orodja niso jasno predstavljena, dobi oceno 0 točk. V primeru delnih pojasnil dobi prijavitelj 6 točk.

1. inovativnost programa (največ 30 točk)

|  |  |
| --- | --- |
| MERILO | TOČKE |
| teoretične razlage | 5 |
| praktični primeri | 10 |
| Novosti | 15 |
| SKUPAJ TOČK | 30 |

V tem podmerilu se ocenjuje inovativnost programa v smislu sledečega:

* v kolikor bodo v okviru izvedbe programa predstavljene zgolj teoretične (pravne) razlage področij opravljanja javne službe, se bo program ocenil s 5 točkami;
* v kolikor bo v programu javne službe obveščanja in izobraževanja potrošnikov predvidena izvedba tudi s primeri iz prakse, se bo program ocenil z 10 točkami;
* v kolikor bodo v programu predstavljene tudi posamezne novosti, nova videnja, nov pristop, novi predlogi za rešitev problemov iz javne službe obveščanja in izobraževanja potrošnikov, bo komisija ocenila program s 15 točkami.

1. praktična izvedba programa (največ 10 točk)

* Ocenjuje se praktična izvedba programa glede na število predvidenih aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic v času trajanja koncesije:
* program, ki obsega eno različno obliko izvedbe aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic, se oceni z oceno manj ustrezno (0 točk);
* z ustrezno se oceni program z dvema različnima oblikama izvedbe aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic (6 točk);
* z zelo ustrezno (10 točk) se oceni program s tremi ali več različnimi oblikami izvedbe aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic.

1. komunikacijski načrt (največ 20 točk)

Ocenjuje se komunikacijski načrt glede na:

1. ciljne skupine, kot so otroci, mladostniki, odrasli, starejša populacija ali vsi potrošniki

Točkovanje:

* z neustrezno (0 točk) bo komisija ocenila komunikacijski načrt, ki bo javno službo izvajal zgolj za eno ciljno skupino;
* z manj ustrezno bo ocenila načrt, ki bo javno službo izvajal za vsaj dve ciljni skupini – 6 točk;
* z ustrezno bo komisija ocenila načrt, ki bo obsegal vsaj tri ciljne skupine – 12 točk;
* z zelo ustrezno bo komisija ocenila načrt, ki bo javno službo zajemal vse ciljne skupine – 20 točk.

**2. merilo: Strokovna usposobljenost prijavitelja** **za opravljanje javne službe** (skupno največ 30 točk)

Strokovna usposobljenost prijavitelja se ocenjuje na podlagi izkušenj za opravljanje javne službe na določenem področju, za katerega se prijavitelj prijavlja, v zadnjih treh letih.

1. Ocenjuje se število izvedenih aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic na področju, za katerega se prijavitelj prijavlja. Upoštevajo se zadnja 3 leta. Največje število točk je 20 točk. 20 točk prejme ponudba z največ aktivnostmi obveščanja in izobraževanja potrošnikov ali informiranja potrošnikov o uveljavljanju njihovih pravic. Druge ponudbe se ocenijo po formuli: (število aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic x 20 točk)/ največje število aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic. Izračun je zaokrožen na 2 decimalni mesti.
2. Ocenjuje se aktivno strokovno sodelovanje pri pripravi zakonodaje v delovnih skupinah, odborih, komisijah na državni ravni na področju varstva potrošnikov (največ 10 točk).

Upoštevata se zgolj zadnji dve leti. Največje število točk je 10 točk. 10 točk prejme ponudba z največ aktivnostmi obveščanja in izobraževanja potrošnikov ali informiranja potrošnikov o uveljavljanju njihovih pravic. Druge ponudbe se ocenijo po formuli: (število aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic x 10 točk)/ največje število aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic. Izračun je zaokrožen na 2 decimalni mesti.

**Dokazila, ki so podlaga za ocenjevanje meril**

**Dokazilo za 1. merilo: Program opravljanja javne službe**

Prijavitelj mora predložiti program opravljanja javne službe, ki mora biti skladen s predmetom razpisa in ostalimi pogoji razpisa (razpisni obrazec št. 11). Predvideni upravičeni stroški morajo biti prikazani v skladu z razpisnim obrazcem št. 12.

Prijavitelj mora priložiti tudi komunikacijski načrt, ki se ocenjuje z vidika ciljnih skupin in strategije za doseganje ciljev.

Za vsako aktivnost obveščanja in izobraževanja potrošnikov ali informiranja potrošnikov o uveljavljanju njihovih pravic je potrebno predložiti natančen opis aktivnosti skladno s spodnjo tabelo:

|  |  |  |  |  |  |
| --- | --- | --- | --- | --- | --- |
| Številka: |  | Začetek: |  | Konec: |  |
| Oblike aktivnosti: |  | | | | |
| Vrsta dajalcev kredita |  | | | | |

|  |
| --- |
| Cilji in izvedba |
|  |

|  |
| --- |
| Opis nalog |
|  |

|  |
| --- |
| Ciljne skupine |
|  |

**Dokazila za 2. merilo:**

1. Za vsako posamezno aktivnost obveščanja in izobraževanja potrošnikov ali informiranja potrošnikov o uveljavljanju njihovih pravic je potrebno navesti naslov aktivnosti, leto izvedbe, vrednost, financerja, povzetek rezultatov in referenca na spletno stran, če ta obstaja.

Aktivnost je predavanje, okrogla miza, novinarska konferenca, spletni primerjalnik, revija, projekt, strokovni prispevek, medijska kampanja in izobraževanje.

Strokovni prispevek je predstavitev že znanega, s poudarkom na uporabnosti izvirnih rezultatov izvirnih raziskav in širjenju znanja, zahtevnost besedila pa prilagojena potrošnikom in bralcem medija, v kateri je objavljen.

Upoštevale se bodo samo aktivnosti, ki jih je prijavitelj (organizacija) pridobil kot glavni nosilec aktivnosti. Vse ponavljajoče aktivnosti, pri katerih se spreminja samo organizacija, kateremu so aktivnosti namenjene, se upoštevajo kot ena aktivnost. Aktivnosti partnerjev/podizvajalcev se ne upoštevajo, zato se jih ne navaja. Prav tako se ne upoštevajo aktivnosti posameznikov tj. vodje aktivnosti in strokovnih sodelavcev. Vsaka aktivnost se upošteva samo enkrat. Interne aktivnosti se ne upoštevajo. V primeru več številk revije, se izdajanje revije šteje kot ena aktivnost.

1. Za vsako aktivno strokovno sodelovanje je potrebno priložiti dokazilo, iz katerega je razvidno aktivno sodelovanje, organizacijo ter datum aktivnega sodelovanja na področju varstva potrošnikov.

Dokazila za ocenjevanje merila 2 sklopa A sestavljajo prilogo št. 2 k prijavi.

**11.2. MERILA ZA SKLOP B**

|  |  |  |
| --- | --- | --- |
|  | Merilo | TOČKE |
| 1 | Ocena programa opravljanja javne službe | **največ 70 točk** |
| 2 | Strokovna usposobljenost prijavitelja za opravljanje javne službe | **največ 30 točk** |
|  | SKUPAJ | **največ 100 točk** |

**1. merilo : Ocenjuje se program opravljanja javne službe** (največ 70 točk).

Prijavitelj mora predložiti program opravljanja javne službe, ki mora biti skladen s predmetom razpisa. Priložiti mora tudi komunikacijski načrt.

Ocena programa opravljanja javne službe poteka po naslednjih bistvenih sestavinah (podmerilih):

1. Vsebina programa glede na priloženo razdelitev blaga in storitev (največ 50 točk)

Ocenjuje se predvideno število opravljenih primerjalnih testov po posameznih skupinah blaga in storitev. Glede na število predvidenih primerjalnih testov lahko prijavitelj prejme največ 2 točki na posamezni vrsti blaga in storitev, na vseh vrstah blaga in storitev pa največ 50 točk. Vsak predvideni primerjalni test se točkuje z 0,5 točke.

|  |  |
| --- | --- |
| VRSTA BLAGA IN STORITEV | ŠTEVILO TOČK |
| farmacevtski in kozmetični izdelki | 2 |
| meso, mesni izdelki in ribe | 2 |
| mlečni proizvodi | 2 |
| sadje in zelenjava | 2 |
| žitarice | 2 |
| kava, čaj, začimbe, sol, sladkor | 2 |
| les, lesni izdelki in pohištvo | 2 |
| plastika in plastični izdelki | 2 |
| kovine in kovinski izdelki | 2 |
| tekstil | 2 |
| stroji in naprave | 2 |
| vozila in plovila ter oprema | 2 |
| instrumenti in glasbila | 2 |
| igrače in otroška oprema | 2 |
| pijača | 2 |
| pohištvo | 2 |
| promet in zveze | 2 |
| finančne storitve | 2 |
| poslovanje z nepremičninami, vključno z upravljanjem večstanovanjskih stavb | 2 |
| izobraževanje | 2 |
| zdravstveno in socialno varstvo | 2 |
| gradbeništvo | 2 |
| oskrba z električno energijo, plinom in vodo | 2 |
| gostinske storitve | 2 |
| drugo | 2 |

1. komunikacijski načrt (največ 20 točk)

Ocenjuje se komunikacijski načrt glede na:

* ciljne skupine kot so otroci, mladostniki, odrasli, starejša populacija ali vsi potrošniki;

Ocenjevanje:

* z neustrezno (0 točk) bo komisija ocenila komunikacijski načrt, ki bo javno službo izvajal zgolj za eno ciljno skupino;
* z manj ustrezno bo ocenila načrt, ki bo javno službo izvajal za vsaj dve ciljni skupini – 6 točk;
* z ustrezno bo komisija ocenila načrt, ki bo obsegal vsaj tri ciljne skupine – 12 točk;
* z zelo ustrezno bo komisija ocenila načrt, ki bo javno službo zajemal vse ciljne skupine – 20 točk.

**2. merilo: Strokovna usposobljenost prijavitelja** **za opravljanje javne službe** (skupno največ 30 točk)

Ocenjujejo se število opravljenih primerjalnih testov blaga in storitev v zadnjih treh letih (največ 30 točk). Če je prijavitelj izvedel manj kot tri primerjalne teste, prejme 0 točk. Če je prijavitelj opravil tri do štiri primerjalne teste, prejme 10 točk, za pet ali šest prejme 17 točk, za sedem ali več testov pa prejme 30 točk.

**Dokazila, ki so podlaga za ocenjevanje meril**

**Dokazilo za 1. merilo: Program opravljanja javne službe**

Prijavitelj mora predložiti program opravljanja javne službe, ki mora biti skladen s predmetom razpisa in ostalimi pogoji razpisa (razpisni obrazec št. 11). Predvideni upravičeni stroški morajo biti prikazani v skladu z razpisnim obrazcem št. 12.

Prijavitelj mora priložiti tudi komunikacijski načrt, ki se ocenjuje z vidika ciljnih skupin in strategije za doseganje ciljev.

Za vsako aktivnost je potrebno predložiti natančen opis aktivnosti skladno s spodnjo tabelo:

|  |  |  |  |  |  |
| --- | --- | --- | --- | --- | --- |
| Številka: |  | Start: |  | Konec: |  |
| Oblike aktivnosti: |  | | | | |

|  |
| --- |
| Cilji in izvedba |
|  |

|  |
| --- |
| Opis nalog |
|  |

|  |
| --- |
| Ciljne skupine |
|  |

**Dokazila za 2. merilo:**

Kot dokazila za opravljanje primerjalnih testov mora prijavitelj predložiti seznam opravljenih primerjalnih testov z naslednjimi podatki: opisano metodologijo s pristopom testiranja, časovnico, izvajalca testiranja, naslov publikacije, kjer so bili testi oz. rezultati testov objavljeni, naklada publikacije, financer testov, cilj oziroma povzetek testov ter leto opravljanja testa.

Dokazila za ocenjevanje 2. merila sklopa B sestavljajo prilogo št. 2 k prijavi.

**12. ODLOČITEV O IZBIRI**

O podelitvi koncesije odloči Vlada Republike Slovenije z upravno odločbo v roku 90 dni od datuma odpiranja prijav na javni razpis. Čas veljavnosti odločbe se določi v njenem izreku. Če v tem času ne pride do sklenitve koncesijske pogodbe, odločba o izbiri preneha veljati. Z izbranim prijaviteljem bo koncedent sklenil koncesijsko pogodbo.

Koncedent po objavi razpisa ni zavezan, da izbere koncesionarja. Če koncedent ne izbere koncesionarja, o tem izda odločbo, s katero konča postopek izbire, v kateri se navedejo vsi prijavitelji, katerih prijave so bile zavrnjene in utemeljitev razlogov za njihovo zavrnitev.

Koncedent sme vse do sklenitve pogodbe izločiti prijavitelja, ki najbolj ustreza postavljenim merilom, in izbrati naslednjega na ocenjevalni lestvici, če nastopijo okoliščine, ki kažejo na to, da prijavitelj ne bo mogel izpolnjevati obveznosti iz pogodbe. Okoliščine, ki kažejo na to, da prijavitelj ne bo mogel izpolnjevati obveznosti iz pogodbe, so zlasti, če je proti njemu uveden stečajni postopek, postopek likvidacije ali prisilne poravnave, če nima poravnanih svojih obveznosti iz naslova davkov in drugih dajatev, določenih z zakonom, če se izkaže, da je v prijavi predložil neresnične podatke o izpolnjevanju bistvenih zahtev, o obstoju kaznivih dejanj, organiziranega kriminala, korupcije, goljufije ali pranja denarja in podobno.

13. UPRAVNI SPOR

Zoper izdano upravno odločbo o podelitvi koncesije in zoper izdano odločbo o izločitvi izbranega prijavitelja ni pritožbe, dovoljen pa je upravni spor.

Ministrstvo za gospodarski razvoj in tehnologijo

Matjaž Han

Minister

**OBRAZCI ZA JAVNI RAZPIS**

# IZJAVA O STRINJANJU Z RAZPISNIMI POGOJI (razpisni obrazec št. 1)

…………………………………………………………………………………………………

(prijavitelj)

# Izjavljamo, da se strinjamo in v celoti sprejemamo vse razpisne pogoje, ki so navedeni v javnem razpisu in razpisni dokumentaciji.

1. Prav tako izjavljamo, da:

* vse listine, ki so priložene prijavi, ustrezajo originalom;
* so vse navedbe, ki so podane v tej prijavi, resnične in ustrezajo dejanskemu stanju;
* smo seznanjeni s posledicami navajanja podatkov v tej prijavi. Strinjamo se, da nismo upravičeni do sredstev na podlagi neresničnih, netočnih in nepopolnih podatkov ter neverodostojne dokumentacije ter, da v primeru vsake ugotovljene kršitve odgovorna oseba in prijavitelj ne morejo kandidirati za pridobitev javnih sredstev v Republiki Sloveniji v obdobju 3 let.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**PODATKI O PRIJAVITELJU (razpisni obrazec št. 2)**

|  |  |  |
| --- | --- | --- |
| Naziv potrošniške / druge nevladne organizacije |  | |
| Matična številka |  | |
| Davčna številka |  | |
| Banka |  | |
| Transakcijski račun |  | |
| Naslov |  | |
| Pošta |  | |
| Telefon št. | 1: | 2: |
| Faks |  | |
| Elektronski naslov |  | |
| Spletni naslov |  | |
| Odgovorna oseba |  | |
| Ime in priimek |  | |
| Funkcija – naziv |  | |
| Telefon |  | |
| Elektronski naslov |  | |
| Kontaktna oseba |  | |
| Ime in priimek |  | |
| Funkcija – naziv |  | |
| Telefon |  | |
| Elektronski naslov |  | |
| Odgovorna oseba za podpis pogodbe |  | |
| Skrbnik pogodbe |  | |
| Ime in priimek |  | |
| Telefon |  | |
| Funkcija – naziv |  | |
| Elektronski naslov |  | |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**STATUS PRIJAVITELJA (razpisni obrazec št. 3)**

(ustrezno obkroži)

1. smo nevladna potrošniška organizacija, vpisana v register potrošniških organizacij pri ministrstvu (preveri ministrstvo);
2. smo druga nevladna organizacija, ki je ustanovljena za varstvo pravic potrošnikov in izvaja posamezne strokovne in raziskovalne naloge na področju varstva potrošnikov in izjavljamo, da smo nepridobitni, nevtralni in neodvisni od interesov ponudnikov blaga ali storitev.

Za izpolnjevanje pogoja pridobitve koncesije mora prijavitelj pod točko 2 obrazcu priložiti (Priloga št. 1):

* seznam izvedenih nalog na strokovnem in raziskovalnem področju varstva potrošnikov za preteklo triletno obdobje z naslednjimi podatki: naslov naloge, leto izvedbe, financer, povzetek rezultatov naloge,
* fotokopijo ustanovitvenega akta, iz katerega izhaja nepridobitnost prijavitelja in da je bila organizacija ustanovljena za varstvo pravic potrošnikov,
* izjavo prijavitelja o nevtralnosti in neodvisnost od interesov ponudnikov blaga in storitev.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA PRIJAVITELJA, DA PROTI NJEMU NI UVEDEN POSTOPEK PRISILNE PORAVNAVE, STEČAJA ALI LIKVIDACIJSKI POSTOPEK ALI NI PRENEHAL POSLOVATI NA PODLAGI SODNE ALI DRUGE ODLOČBE (razpisni obrazec št. 4)**

…………………………………………………………………………………………………

(prijavitelj)

Izjavljamo, da:

* proti nam ni uveden postopek prisilne poravnave, stečaja, likvidacijski postopek in nismo prenehali poslovati na podlagi sodne ali druge odločbe.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA PRIJAVITELJA, DA NI PRAVNOMOČNO OBSOJEN (razpisni obrazec št. 5)**

…………………………………………………………………………………………………

(prijavitelj)

Izjavljamo, da:

* pred objavo javnega razpisa in med postopkom javnega razpisa nismo pravnomočno obsojeni za kaznivo dejanje, ki je povezano z našim poslovanjem, oziroma nam ni bila izdana sodna ali upravna odločba, s katero bi nam bilo prepovedano opravljati dejavnost, povezano z opravljanjem koncesije, in je odločba postala izvršljiva.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA O PORAVNANIH OBVEZNOSTIH (razpisni obrazec št. 6)**

…………………………………………………………………………………………………

(prijavitelj)

Izjavljamo, da:

* imamo poravnane vse davke, prispevke in druge obvezne dajatve ali poslovne obveznosti v skladu s predpisi.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA O IZPOLNJEVANJU SPREJETIH OBVEZNOSTI (razpisni obrazec št. 7)**

…………………………………………………………………………………………………

(prijavitelj)

Izjavljamo, da:

da nam v zadnjih treh letih ni bila dana odpoved pogodbe, sklenjene z Republiko Slovenijo za izvajanje dejavnosti na področju varstva potrošnikov, zaradi kršitve pogodbenih obveznosti.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**STROKOVNE REFERENCE PRIJAVITELJA (razpisni obrazec št. 8)**

…………………………………………………………………………………………………

(prijavitelj)

Organizacija izkazuje strokovne reference za koncesijo v zadnjih treh letih:

SKLOP A - Izvajanje aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic (organizacija kampanj in dogodkov - okrogle mize, konference, predavanja, posveti, seminarji, izobraževalni programi, spletni primerjalnik s področja javne službe) :

* področje varstvo pravic potrošnikov po veljavnem zakonu o varstvu potrošnikov in aktualnih zadev s področja varstva pravic potrošnikov.

SKLOP B - Primerjalno testiranje blaga in storitev

Priloge (Priloga št. 2) k obrazcu so:

DOKAZILA:

SKLOP A

* fotokopija listin oz. drug dokaz o izvajanju referenc,
* seznam referenc za obveščanje in izobraževanje potrošnikov z naslednjimi podatki: naslov, leto izvedbe, vrednost, financer, povzetek rezultatov in referenca na spletno stran, če ta obstaja.

SKLOP B

- seznam opravljenih primerjalnih testov z naslednjimi podatki: izvajalec testiranja, opisana metodologija ter pristop testiranja, naslov publikacije, kjer so bili testi oz. rezultati testov objavljeni, naklada publikacije, financer testov, cilj oziroma povzetek testov ter leto izdaje.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

Upoštevale se bodo samo aktivnosti, ki jih je prijavitelj (organizacija) pridobil kot glavni nosilec aktivnosti. Vse ponavljajoče aktivnosti, pri katerih se spreminja samo organizacija, kateremu so aktivnosti namenjene, se upoštevajo kot ena aktivnost. Aktivnosti partnerjev/podizvajalcev se ne upoštevajo, zato se jih ne navaja. Prav tako se ne upoštevajo aktivnosti posameznikov tj. vodje aktivnosti in strokovnih sodelavcev. Vsaka aktivnost se upošteva samo enkrat. Interne aktivnosti se ne upoštevajo. V primeru več številk revije, se izdajanje revije šteje kot ena aktivnost.

**IZJAVA PRIJAVITELJA, DA ZAGOTAVLJA LOČENA STROŠKOVNA MESTA ZA POSAMEZNE**

**NALOGE VSAKE KONCESIJE IN DRUGIH NALOG, KI JIH MOREBITI IZVAJA (razpisni obrazec**

**št. 9)**

…………………………………………………………………………………………………

(prijavitelj)

Izjavljamo, da:

zagotavljamo ločena stroškovna mesta za posamezne naloge vsake koncesije in drugih nalog, ki jih izvajamo.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA PRIJAVITELJA, DA ZAGOTAVLJA STORITEV KONCESIJE NA OBMOČJU CELOTNE REPUBLIKE SLOVENIJE (razpisni obrazec št. 10)**

…………………………………………………………………………………………………

(prijavitelj)

Izjavljamo, da:

zagotavljamo storitev koncesije na območju celotne Republike Slovenije (potrebno pojasniti na kakšen način).

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**PROGRAM OPRAVLJANJA JAVNE SLUŽBE (razpisni obrazec št. 11)**

Prijavitelj opiše program opravljanja javne službe vključno s predstavitvijo predmeta. Programu priloži komunikacijski načrt opravljanja javne službe.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**SPECIFIKACIJA PONUDBENE CENE OPRAVLJANJA JAVNE SLUŽBE (razpisni obrazec št. 12)**

Prijavitelj navede specifikacijo ponudbene cene opravljanja javne službe na podlagi spodnje tabele:

1. SKLOP A

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| strošek dela za opravljanje javne službe |  |  |  |  |
| potni stroški, povezani z javno službo |  |  |  |  |
| stroški organizacije izobraževanj |  |  |  |  |
| stroški spletne strani javne službe |  |  |  |  |
| STROŠKI SKUPAJ |  |  |  |  |

1. SKLOP B

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| stroški spletne strani za objavo rezultatov testiranja |  |  |  |  |
| stroški primerjalnih testov |  |  |  |  |
| STROŠKI SKUPAJ |  |  |  |  |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

**IZJAVA PRIJAVITELJA, S KATERO SE ZAVEŽE, DA GLEDE NJEGA V RAZMERJU DO KONCEDENTA (VLADE RS IN MINISTRSTVA ZA GOSPODARSKI RAZVOJ IN TEHNOLOGIJO) NI PODANA PREPOVED POSLOVANJA V OBSEGU KOT IZHAJA IZ 35. ČLENA ZAKONA O INTEGRITETI IN PREPREČEVANJU KORUPCIJE (razpisni obrazec št. 13)**

…………………………………………………………………………………………………

(prijavitelj)

Izjavljamo, da se zavezujemo, da glede …………………(prijavitelj) v razmerju do koncedenta (Vlade RS in Ministrstva za gospodarski razvoj in tehnologijo) ni podana prepoved poslovanja v obsegu kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb).

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

OSNUTEK POGODBE sklop a

**OSNUTEK POGODBe za opravljanje KONCESIJE ZA OPRAVLJANJE JAVNE SLUŽBE OBVEŠČANJA IN IZOBRAŽEVANJA POTROŠNIKOV (SKLOP A)- koncedent si pridržuje pravico do spremembe osnutka pogodbe pred njenim podpisom**

Vlada Republike Slovenije, Gregorčičeva 20-25, 1000 Ljubljana (v nadaljnjem besedilu: koncedent)

In

Potrošniška organizacija / druga nevladna organizacija ……………………………………, ki jo zastopa ………..…………………………………… … … … … (v nadaljevanju: koncesionar)

Davčna številka:

Matična številka:

Transakcijski račun:

Banka:

sklepata

##### **Pogodbo št. \_\_\_\_\_\_\_\_**

**o ureditvi medsebojnih koncesijskih razmerij javne službe obveščanja in izobraževanja potrošnikov**

1. **PRAVNA PODLAGA**
2. člen

Pravna podlaga te pogodbe je Proračun Republike Slovenije za leto 2023 (Uradni list RS, št. 187/21 in 150/22), Proračun Republike Slovenije za leto 2024 (Uradni list RS, št. 150/22), Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21, 206/21 – ZDUPŠOP, 129/22, 140/22 – ZSDH-1A in 150/22 - ZIPRS2324)), Zakon o javno-zasebnem partnerstvu (Uradni list RS, št. 127/06), Zakon o varstvu potrošnikov (Uradni list RS, št. [98/04](http://www.uradni-list.si/1/objava.jsp?urlid=200498&stevilka=4288)-UPB2, [114/06](http://www.uradni-list.si/1/objava.jsp?urlid=200646&stevilka=1969)-ZUE, [126/07](http://www.uradni-list.si/1/objava.jsp?urlid=2007126&stevilka=6416), [86/09](http://www.uradni-list.si/1/objava.jsp?urlid=200986&stevilka=3804), 78/11, 38/14, 19/15, 55/17- ZKolT, 31/18 in 130/22 – ZVPot-1), Uredba o koncesiji za opravljanje javne službe obveščanja in izobraževanja potrošnikov ter javne službe primerjalnih ocenjevanj blaga in storitev (Uradni list RS, št. 47/15 in 130/22 – ZVPot-1, v nadaljevanju: Uredba), Javni razpis za podelitev koncesije za opravljanje javnih služb obveščanja in izobraževanja potrošnikov ter javne službe izvajanja primerjalnih ocenjevanj blaga in storitev (Uradni list RS, št. \_\_\_\_\_, v nadaljevanju: javni razpis) in odločba Vlade Republike Slovenije, št.\_\_\_\_\_\_ z dne \_\_\_\_\_\_ (v nadaljevanju: odločba).

Pravice in obveznosti v imenu in za račun Vlade Republike Slovenije izvaja Ministrstvo za gospodarski razvoj in tehnologijo, Kotnikova 5, 1000 Ljubljana (v nadaljevanju: MGRT).

Pogodba bremeni proračunsko postavko 192910 - izvajanje programa varstva potrošnikov, konto -413 - Drugi tekoči domači transferi, proračuna RS.

1. člen

S to pogodbo koncedent in koncesionar podrobneje urejata medsebojna razmerja v zvezi z opravljanjem javne službe obveščanja in izobraževanja potrošnikov.

1. **PREDMET POGODBE**
2. člen

Koncesija za opravljanje javne službeobveščanja in izobraževanja potrošnikov obsega naslednje naloge:

* izvajanje aktivnosti obveščanja in izobraževanja potrošnikov z namenom večje varnosti potrošnikov, izbire, dostopnosti, kakovosti blaga in storitev;
* informiranje potrošnikov o uveljavljanju njihovih pravic.

Naloge iz prejšnjega odstavka koncesionar opravlja na področju varstvo pravic potrošnikov po veljavnem zakonu o varstvu potrošnikov in aktualnih zadev s področja varstva pravic potrošnikov.

Javna služba obveščanja in izobraževanja potrošnikov se lahko opravlja v različnih oblikah:

* na spletni strani,
* s spletnim primerjalnikom,
* z organiziranjem izobraževalnih programov, s katerimi se zagotovi opravljanje nalog javne službe obveščanja in izobraževanja potrošnikov.

Koncesionar mora biti ustanovitelj, organizator oziroma glavni akter posameznih oblik obveščanja in izobraževanja. Koncesionar lahko tudi soorganizira izobraževanje, vendar mora biti jasno razviden njegov aktivni prispevek v okviru izvajanja javne službe. Udeležba koncesionarja pri oblikah obveščanja in izobraževanja potrošnikov, ki jo izvajajo tretje osebe, ne šteje kot izvajanje koncesije, ki jo financira koncedent.

Javno službo je s podatki o stroških, namenu, ciljih, vsebini in dinamiki opravljanja podrobneje definiral koncesionar na razpisnem obrazcu št. 11 - Program opravljanja javne službe s komunikacijskim načrtom kot prilogo, ki so sestavni del te pogodbe in jih hrani skrbnik pogodbe koncedenta.

Koncesionar zagotavlja opravljanje koncesije na območju celotne Republike Slovenije.

Koncedent sofinancira najmanj 2 izobraževanji na mesec (oziroma najmanj 48 izobraževanj v celotnem koncesijskem obdobju). Vsako izobraževanje, ki ga mesečno koncedent opravi, mora biti za različne ciljne skupine potrošnikov ter na različnih lokacijah v Republiki Sloveniji, tako da v času izvajanja koncesije zajema obveščanje in izobraževanje vseh skupin potrošnikov (otroci, mladostniki, odrasli, starejša populacija ali vsi potrošniki) ter vse slovenske regije. Seznam slovenskih regij je mogoče najti na spletni strani Statističnega urada: <http://www.stat.si>.

1. **NAČIN IN POGOJI OPRAVLJANJA JAVNE SLUŽBE**
2. člen

Koncesionar mora opravljati koncesijo, ki je predmet te pogodbe kot dober gospodar v skladu s stroko in z določbami Uredbe, javnega razpisa, razpisne dokumentacije, prijave na javni razpis št. (program opravljanja javne službe, komunikacijski načrt), odločbe in te pogodbe.

Koncesionar mora začeti z opravljanjem koncesije v roku 30 dni od sklenitve te pogodbe. Za začetek opravljanja koncesije se šteje začetek izvajanja upravičenih aktivnosti obveščanja in izobraževanja potrošnikov ali informiranje potrošnikov v zvezi z izvajanjem programa javne službe obveščanja in izobraževanja potrošnikov.

1. **POGODBENA VREDNOST**
2. člen

Okvirna vrednost sofinanciranja v letu 2023 je do 22.500,00 EUR, do 34.500,00 EUR za leto 2024 in do 8.625,00 EUR za leto 2025.

Vrednost sredstev za proračunsko leto 2025 in njihovo izplačilo sta odvisna od sprejetega Proračuna Republike Slovenije za leto 2025 in od programa oziroma finančnega načrta MGRT za ta namen. Sredstva med posameznimi proračunskim leti niso prenosljiva. Sprememba vrednosti sofinanciranja se opredeli s pisnim dodatkom k tej pogodbi.

Izvajanje pogodbenih obveznosti v proračunskem letu 2025 se odloži, dokler za ta namen ni zagotovljenih pravic porabe v posebnem delu Proračuna Republike Slovenije za posamezno proračunsko leto na proračunski postavki, namenjeni za pokrivanje obveznosti po tej pogodbi. V primeru nezagotovljenih sredstev iz prejšnjega stavka, se navedeno šteje kot razvezni pogoj za veljavnost te pogodbe.

Višina sredstev, ki jih prijavitelj dejansko prejme, je lahko manjša ali največ enaka višini sredstev, določeni v prejšnjih odstavkih.

1. **SOFINANCIRANJE OPRAVLJANJA KONCESIJE IN POROČANJE**
2. člen

Sofinancirajo se upravičeni stroški opravljanja javne službe, ki so nastali od podpisa koncesijske pogodbe in bili plačani do izteka 2-letnega obdobja opravljanja javne službe iz 3. člena pogodbe oziroma do predložitve zadnjega zahtevka za sofinanciranje.

1. člen

Kot upravičeni stroški se priznajo naslednji stroški:

1. **strošek dela za opravljanje javne službe in potni stroški, povezani z opravljanjem javne službe**;

Kot strošek dela se upošteva plačo in dodatke največ do 1.544,88 EUR na mesec za leto 2023, in 2.055 EUR za leti 2024 in 2025.

Za izračun plače se upošteva vse stroške delodajalca: bruto-bruto plača, ki zajema neto plačo, prispevke delojemalca, akontacijo za dohodnino ter prispevke delodajalca (torej 2. bruto), povečano za stroške regresa, prevoza in prehrane v sorazmernem deležu glede na število opravljenih ur za opravljanje javne službe.

Strošek dela lahko nastane tudi na podlagi pogodbe civilnega prava, sklenjene s posameznikom, ki ni hkrati tudi oseba, ki samostojno opravlja dejavnost. Sem sodijo npr. avtorske pogodbe ali študentske napotnice. Upravičen je strošek bruto izplačila z vsemi plačanimi prispevki.

Kategorija stroškov dela ne vključuje izplačil na podlagi računa, ki ga izda samostojni podjetnik.

Zaposleni pri koncesionarju ne morejo biti zunanji izvajalci javne službe, ampak lahko izvajajo javno službo kot zaposleni pri koncesionarju.

Potni stroški zajemajo stroške poti v Republiki Sloveniji v zvezi z izvajanjem javne službe, parkirnine, dnevnice, nastanitev in druge stroške, povezane s potovanji izven kraja sedeža oziroma poslovnega naslova prijavitelja (lokalno). Za izplačilo potnih stroškov mora obstajati ustrezna pravna podlaga (pogodba o zaposlitvi, dogovor o opravljanju prostovoljskega dela, …). Potni stroški so neupravičeni v primerih, kjer predpisi povračila potnih stroškov ne določajo. Stroški potovanj v Republiki Sloveniji so upravičeni samo do višine, opredeljene v Uredbi o davčni obravnavi povračil stroškov in drugih dohodkov iz delovnega razmerja (Uradni list RS 140/06, 76/08, 63/17, 71/18, 104/21, 114/21, 87/22 in 113/22).

1. **stroški organizacije izobraževanj (najem prostorov, najem opreme, prevajanje);**
2. **stroški spletne strani (priprava in vzdrževanje spletne povezave) za objavo rezultatov opravljanja javne službe** (največ do 5% po posameznem zahtevku).

Med upravičene stroške ne spadajo (primeroma):

1. stroški priprave prijave na javni razpis,
2. davek na dodano vrednost,
3. stroški telekomunikacij, vode, elektrike, ogrevanja in drugih obratovalnih stroškov,
4. nakup opreme, vključno s programsko opremo,
5. finančne postavke, ki so že sofinancirane iz drugih virov,
6. stroški, povezani z nakupom nepremičnin ali zemljišč;
7. finančni stroški (bančni stroški, amortizacija, stroški revizije, stroški za odplačilo dolgov, zadolževanja, stroški spremembe tečaja itd.),
8. stroški izobraževanja in usposabljanja zaposlenih in prostovoljcev,
9. stroški alkoholnih pijač,
10. stroški prigrizkov, pogostitve in brezalkoholnih pijač,
11. stroški moderiranja
12. stroški nakupa vinjet,
13. stroški gradbenih del,
14. denarne kazni, kazni in stroški sodnega postopka,
15. stroški udeležbe koncesionarja pri oblikah obveščanja in izobraževanja potrošnikov, ki jih izvajajo tretje osebe.

Na naslovni straneh tiskanih ali elektronskih obvestil in na spletnih straneh koncesionarja, kjer so objavljene informacije v zvezi z javno službo mora biti naveden logotip koncedenta in naveden naslov spletne strani koncedenta ter informacija, da javno službo sofinancira koncedent. Za vse tovrstne objave je koncesionar dolžan pridobiti pisno predhodno odobritev s strani koncedenta.

Pri avdiovizualnem obveščanju javnosti mora biti naveden koncedent, naslov in informacija, da javno službo sofinancira koncedent.

Grafična oblika logotipa koncedenta je določena v Priročniku celostne grafične podobe državne uprave.

1. člen

Osnova za izplačilo sredstev je zahtevek za sofinanciranje, ki ga pripravi koncesionar, in ga potrdi skrbnik pogodbe s strani koncedenta. Obvezna oblika zahtevka je opredeljena s prilogo št. 5, ki je sestavni del pogodbe.

Zahtevek za financiranje skupaj z zahtevanimi prilogami mora koncesionar izstaviti do 15. dne vsakega meseca tekočega leta. Prvi zahtevek se izstavi do 15. dne po opravljenem prvem izobraževanju s strani koncesionarja. Povprečni mesečni zahtevek v letu 2023 ne sme presegati višine 2.500,00 EUR, v letih 2024 in 2025 pa ne sme presegati 2.875,00 EUR.

Roki za izstavitev zahtevkov so bistvena sestavina pogodbe, v primeru zamude z izstavitvijo zahtevka, preneha pravica koncesionarja do koriščenja sredstev uveljavljanih z zahtevkom izstavljenim z zamudo. Morebitne spremembe rokov za izstavitev zahtevkov za sofinanciranje iz tega člena se opredelijo s pisnim dodatkom k tej pogodbi, če so zagotovljene pravice porabe v finančnem načrtu MGRT.

Za vsak strošek, pri katerem se ob pregledu zahtevka za izplačilo ne izkaže neposredna povezava med nastankom stroška in izvedbo aktivnosti obveščanja in izobraževanja potrošnikov ali informiranja potrošnikov o uveljavljanju njihovih pravic, ne glede na to, ali ta dejansko obstaja, lahko koncedent od koncesionarja zahteva dodatna pojasnila o nastanku stroška ter njegovi povezavi z javno službo ali izjavo, da je nastanek stroška povezan z izvedbo javne službe. V primeru, da koncedent oceni, da dodatna pojasnila ali izjava ne izkazujeta povezave med nastankom stroška in izvedbo javne službe, lahko izplačilo za sporni del zahtevka za izplačilo zmanjša ali zahtevek za izplačilo v celoti zavrne. O zmanjšanju izplačila za sporni del mora koncedent koncesionarja predhodno obvestiti. Koncesionar je v takem primeru na zahtevo koncedenta, dolžan v roku, predložiti ali nov zahtevek za izplačilo za nesporni del oz. zmanjšan za sporni del ali dobropis za znesek razlike. V kolikor koncesionar ne stori nič od navedenega, se šteje, da je odstopil od zahtevka v celoti.

1. člen

Koncesionar mora koncedentu ob predložitvi zahtevka za sofinanciranje predložiti vmesno vsebinsko (priloga št. 1) in finančno (priloga št. 3) poročati o delu oziroma o izpolnjevanju obveznosti iz uredbe, razpisne dokumentacije in iz te pogodbe. Finančnemu poročilu mora obvezno priložiti originale računov in potrdila o plačilu teh računov. Originali računov in druga dokazila morajo biti priložena za vse upravičene stroške (sofinancirane s strani koncedenta, iz lastnih virov in iz drugih virov). Pri plačilih po pogodbah je potrebno priložiti tudi originale pogodb, kopije pogodb in potrdilo o izvedenem plačilu po pogodbah. Originale pogodb bo koncedent koncesionarju ožigosal in potrdil, da so bile upoštevane kot upravičeni stroški, ter jih nato vrnil koncesionarju. Vsebinska poročila (vmesno in zaključno) morajo zajemati tudi dokazila o izpolnitvi prevzetih obveznosti glede doseženih ciljev nalog iz programa, uresničitve programa in posebnosti pri izvedbi programa.

Koncesionar mora koncedentu do 19.11. za leto 2023, do 18.11. za leto 2024 ter ob izdaji zadnjega zahtevka ob koncu koncesijskega razmerja v letu 2025 predložiti zaključno vsebinsko poročilo (priloga št. 2) in zaključno finančno poročilo (priloga št. 4) skupaj s prilogami. Pri pogodbah je potrebno priložiti originale, kopije pogodb ter potrdilo o izvedenem plačilu po pogodbah.

1. člen

Dodeljena sredstva so strogo namenska in jih sme koncesionar uporabljati izključno za opravljanje javne službe iz 3. člena te pogodbe ter v skladu z Uredbo, pogoji iz javnega razpisa in to pogodbo. Nenamenska poraba sredstev obsega uporabo sredstev za dejavnosti, ki odstopajo od dejavnosti javne službe. Nenamensko poraba sredstev pomeni tudi neuporabo sredstev pridobljenih iz javnih sredstev za namene javne službe.

1. člen

Koncedent bo zahtevek koncesionarja poravnal v roku, kot ga določa zakon, ki ureja izvrševanje proračuna, po njegovem prejemu in potrditvi, ter prejemu in potrditvi poročila in zahtevane dokumentacije, na transakcijski račun koncesionarja št. \_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki\_\_\_\_\_\_\_\_\_\_\_.

1. **OBVEZNOST KONCESIONARJA**
2. člen

Koncesionar obvešča skladno s predpisi, ki urejajo dostop do informacij javnega značaja, uporabnike svojih storitev in druge zainteresirane osebe o opravljanju koncesije, svojem delu, nalogah in pristojnostih, o pravicah in obveznostih uporabnikov in o postopkih za njihovo uresničevanja ter o drugih pomembnih dejstvih.

1. člen

Koncesionar mora v primeru, če izpolnjuje pogoje za javnega naročnika po zakonu, ki ureja javno naročanje, pri oddaji nabave blaga, oddaji storitev in gradenj ter drugih pravnih poslov, ki izpolnjujejo predpostavke javnih naročil ravnati v skladu z zakonom, ki ureja javno naročanje.

1. člen

V kolikor koncesionar izvaja druge dejavnosti, mora voditi ločena stroškovna mesta za posamezne naloge koncesije in drugih nalog, ki jih izvaja.

1. člen

Koncesionar se zavezuje, da svojih terjatev do koncedenta iz naslova te pogodbe ne bo odstopil ali odstopil v zavarovanje tretjim pravnim ali fizičnim osebam. Koncesionar se prav tako zavezuje, da na svojih terjatvah do koncedenta iz naslova te pogodbe ne bo ustanovil zastavne pravice in s sredstvi, pridobljenimi po tej pogodbi, ne bo razpolagal na način, ki je v nasprotju z namenom dodeljenih sredstev, opredeljenim v 3. členu te pogodbe.

1. člen

Koncesionar potrjuje in jamči, da

* je seznanjen, da se ta pogodba sofinancira iz proračuna, v okviru javne službe za katero veljajo posebni predpisi Republike Slovenije in evropski predpisi;
* so pogodbo ter vse druge listine v zvezi s to pogodbo podpisale osebe, ki so z ustreznimi pooblastili vpisane v register kot zastopniki koncesionarja;
* je koncedenta seznanil z vsemi dejstvi in podatki, ki so mu bili znani ali bi mu morali biti znani, in ki bi lahko vplivali na odločitev koncedenta o odobritvi sofinanciranja, o sklenitvi te pogodbe ali izplačilu sredstev, ter da so vsi podatki, ki jih je posredoval koncedentu v zvezi s to pogodbo resnični, popolni in veljavni v času njene sklenitve ter njenega izvajanja;
* ni v prisilni poravnavi, stečajnem postopku ali v drugem postopku prenehanja koncesionarja;
* ima poravnane obveznosti do Republike Slovenije, pri čemer za ugotavljanje obstoja obveznosti do Republike Slovenije ni pogoj, da bi bila le-ta že ugotovljena s pravnomočnim izvršilnim naslovom;
* glede koncesionarja v razmerju do koncedenta ni podana prepoved poslovanja v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb; v nadaljevanju: ZIntPK).

Koncesionar se zavezuje, da bo:

* koncedentu v 8 dneh od vročitve poziva dostavil vsa zahtevana pojasnila v zvezi z javno službo in med običajnim delovnim časom omogočal dostop v objekte, za izvajanje morebitnih pregledov, povezanih z javno službo oziroma omogočil nadzor skladno s to pogodbo;
* v 8 dneh od nastanka obveščal koncedenta o vseh spremembah, ki kakorkoli vplivajo na opravljanje javne službe, predvsem pa o statusnih spremembah, o postopkih insolventnosti ali prenehanja, in drugih okoliščinah koncesionarja, ki bi lahko vplivale na izvajanje te pogodbe;
* upošteval morebitna dodatna navodila oziroma spremembe navodil in zahtev glede informiranosti, priprave zahtevkov za izplačilo in poročil glede na določbe te pogodbe in veljavne predpise;
* koncedenta v 8 dneh od nastanka pisno obveščal o dogodkih, zaradi katerih je podaljšano ali onemogočeno opravljanje javne službe;
* pri objavah rezultatov javne službe oziroma pri vseh drugih oblikah javnega nastopanja vedno navedel, da so doseženi rezultati nastali v okviru javne službe izobraževanja in obveščanja potrošnikov, ki jo sofinancira koncedent, ter na zahtevo koncedenta sodeloval pri obveščanju javnosti, ki ga bo organiziral koncedent;
* javno službo opravljal skladno z veljavno zakonodajo;
* dokumentacijo v zvezi s to pogodbo hranil najmanj 5 let po zaključku javne službe;
* izstavil zaključno poročilo do roka iz 9. člena.

V primeru kršitev katere koli od zahtev iz prejšnjih dveh odstavkov, razen 6. alineje prvega odstavka tega člena, lahko koncedent odvzame koncesijo ter zahteva vračilo izplačanih sredstev.

1. člen

Koncesionar lahko uveljavlja le upravičene stroške, ki so predmet sofinanciranja, za katere ni pridobil drugih sredstev. Zato mora pri vsakem zahtevku priložiti izjavo, da se zahtevek za sofinanciranje ne podvaja (priloga št. 6).

Če se ugotovi, da je koncesionar že dobil tudi druga sredstva iz Proračuna Republike Slovenije ali pa so mu bila odobrena, ne da bi o tem do sklenitve te pogodbe pisno obvestil koncedenta, lahko koncedent odvzame koncesijo in zahteva vračilo izplačanih sredstev.

V primeru, da koncesionar uveljavlja stroške, za katere se ugotovi, da so bili že izplačani iz drugih virov (ne lastnih), lahko koncedent odvzame koncesijo in zahteva vračilo nakazanih sredstev.

1. **NADZOR NAD IZVAJANJEM**
2. člen

Nadzor nad opravljanjem koncesije opravljajo koncedent in drugi organi pristojni za nadzor nad porabo proračunskih sredstev.

Koncesionar je dolžan omogočiti nadzor nad opravljanjem koncesije s strani koncedenta in drugih pristojnih organov.

Koncedent spremlja porabo sredstev tako, da skrbnik pogodbe koncedenta predhodno preveri upravičenost izplačila zahtevka za sofinanciranje na osnovi pregleda vsebinskega in finančnega poročila ter dokazil.

Koncedent ali drugi pristojni organi lahko, ne glede na predhodne ugotovitve izvajalcev nadzora, kadarkoli med trajanjem pogodbenega razmerja in eno leto po koncu trajanje koncesije zahtevajo vpogled v tisti del poslovanja koncesionarja, ki se nanaša na opravljanje javne službe in izvajanje te pogodbe.

Koncesionar je dolžan koncedentu in drugim pristojnim organom omogočiti nadzor nad porabo sredstev tako, da je vsak čas možna kontrola izvrševanja pogodbe ter da lahko koncedent in drugi pristojni organi kadarkoli med trajanjem pogodbenega razmerja in eno leto po koncu trajanja koncesije zahtevajo vpogled v vso dokumentacijo tistega dela poslovanja koncesionarja, ki se nanaša na opravljanje javne službe in izvajanje koncesijske pogodbe.

Če koncesionar krši to pogodbo, ali se pri nadzoru nad porabo proračunskih sredstev, dodeljenih za opravljanje javne službe, izkaže, da je koncesionar prejel sredstva neupravičeno, lahko koncedent odvzame koncesijo in zahteva vračilo nakazanih sredstev.

1. člen

V primeru, da se po podpisu pogodbe ugotovi, da prijava koncesionarja ne izpolnjuje vseh pogojev javnega razpisa, koncedent odvzame koncesijo ter zahteva vračilo izplačanih sredstev.

1. člen

Ta pogodba je nična v primeru, da:

* kdo v imenu ali na račun koncesionarja, predstavniku koncedenta ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, koncesionarju ali njegovemu predstavniku, zastopniku, posredniku;
* se ugotovi, da za koncesionarja obstaja prepoved poslovanja iz 35. člena ZIntPK v razmerju do koncedenta;
* če je bila odločba Vlade Republike Slovenije, št. \_\_\_\_\_\_\_\_\_\_\_ z dne \_\_\_\_\_\_\_\_\_\_ pravnomočno odpravljena in je bil v postopku izbire izbran drug koncesionar.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **ZAČETEK IN TRAJANJE KONCESIJE**
2. člen

Koncesijsko razmerje nastane z dnem začetka veljavnosti te pogodbe.

Koncesija velja za obdobje dveh let od dneva začetka veljavnosti pogodbe. Koncesionar se zavezuje, da koncesije ne bo prenesel na druge osebe.

1. **PreNEhanje koncesijskega razmerja**
2. člen

Koncesijsko razmerje med koncedentom in koncesionarjem preneha s prenehanjem veljavnosti koncesijske pogodbe, prenehanjem koncesionarja, če ta nima pravnih naslednikov ali z odvzemom.

1. člen

Ta pogodba preneha veljati:

* po poteku časa, za katero je bila sklenjena,
* z odpovedjo,
* s sporazumno razvezo.

Koncedent lahko pisno odpove to pogodbo. Koncesija preneha tri mesece od dneva, ko koncesionar prejme odpoved te pogodbe.

Pogodbeni stranki lahko med trajanjem koncesije sporazumno razvežeta to pogodbo, če koncesionar zaradi bistveno spremenjenih okoliščin ne more uresničiti namena te pogodbe oziroma opravljati koncesije v obsegu, določenim s pogodbo.

Sporazumno razvezo te pogodbe mora koncesionar predlagati pisno z navedbo razlogov za razvezo.

Koncesija preneha šest mesecev od dneva sklenitve pisnega sporazuma o razvezi, če v sporazumu ni določeno drugače.

V primeru odpovedi ali sporazumne razveze pogodbe, je koncesionar dolžan:

* izvajati javno službo do datuma prenehanja veljavnosti koncesije,
* mora v 30. dneh po prenehanju koncesije predložiti vsebinsko poročilo (priloga št. 2) in finančno poročilo (priloga št. 4).

V primeru odpovedi ali sporazumne razveze koncesije, je koncesionar upravičen do plačila upravičenih stroškov, ki nastanejo do dneva prenehanja veljavnosti koncesije, če ne obstajajo razlogi, zaradi katerih lahko koncedent zahteva vrnitev izplačanih sredstev.

1. člen

Koncedent z odločbo odvzame koncesijo, če:

* koncesionar ne začne opravljati koncesije v roku, določenem v koncesijski pogodbi,
* koncesionar ne izpolnjuje predmeta in obsega opravljanja koncesije, določenih v programu opravljanja koncesije in ne opravlja javne službe strokovno, gospodarno in učinkovito ter skladno z navodili koncedenta,
* koncesionar ne omogoča izvajanja nadzora skladno s pogodbo,
* koncedent ali drugi pristojni organi ugotovijo, da koncesionar uporablja sredstva nenamensko ali jih uporablja v nasprotju s koncesijsko pogodbo,
* če se po podpisu te pogodbe ugotovi, da koncesionar ni izpolnjeval razpisnih pogojev,
* je v javnem interesu, da se dejavnost preneha opravljati kot koncesionirana javna služba,
* koncesionar krši določbe uredbe ali te pogodbe.

V kolikor je koncesionar v času trajanja koncesijskega razmerja že prejel sredstva in pride do odvzema koncesije zaradi ravnanja koncesionarja, koncedent lahko zahteva vrnitev vseh že nakazanih sredstev.

1. člen

Koncedent lahko odvzame koncesijo ter zahteva vračilo izplačanih sredstev v posebnih primerih določenih s to pogodbo in v vseh drugih primerih kršitev pogodbenih obveznosti, kakor tudi v primerih, ko lahko odstopi od pogodbe in zahteva vračilo sredstev skladno s predpisi, ki urejajo obligacijska razmerja ali drugim predpisom.

V primerih, ko lahko koncedent odvzame koncesijo ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delno zavrnitev zahtevka za izplačilo oziroma zmanjšanje zahtevka za sporni del,
* zavrnitev celotnega zahtevka za izplačilo ter posledično ne izplačilo sredstev,
* zahtevek za vračilo dela ali vseh izplačanih sredstev brez odvzema koncesije,
* določitev ukrepov za odpravo kršitev ali roka za odpravo kršitev,
* odpoved koncesije,
* znižanje pogodbene vrednosti.

V primeru, da koncedent koncesionarju izstavi zahtevek za vračilo sredstev, ne glede na pravni temelj, je koncedent upravičen tudi do zakonskih zamudnih obresti od dneva nakazila sredstev do dneva njihovega vračila.

Koncesionar je dolžan vrniti prejeta sredstva v roku 8 dni od vročitve zahtevka za vračilo sredstev skupaj z zakonskimi zamudnimi obrestmi.

1. člen

V primeru, da koncedent koncesionarju odvzame koncesijo zaradi neizpolnjevanja pogodbenih obveznosti ali kršitev pogodbenih obveznosti, koncesionar 3 leta ni upravičen kandidirati na drugih razpisih koncedenta na področju varstva potrošnikov.

1. člen

Koncesijsko razmerje preneha s prenehanjem koncesionarja, če ta nima pravnih naslednikov.

Če ima koncesionar pravnega naslednika, lahko ta v celoti prevzame vse pravice in obveznosti koncesionarja, če izpolnjuje pogoje za pridobitev koncesije, določene z Uredbo in koncesijsko pogodbo. Izpolnjevanje pogojev preveri tričlanska strokovna komisija, imenovana s strani ministra, pristojnega za varstvo potrošnikov. Na predlog ministra, pristojnega za varstvo potrošnikov, in v soglasju z Vlado Republike Slovenije lahko ta stopi v koncesijsko razmerje.

V primeru, da se v času veljavnosti pogodbe nad koncesionarjem prične postopek stečaja, likvidacije ali drugega postopka prenehanja koncesionarja, je prejemnik dolžan o postopku takoj obvestiti koncedenta. Z dnem začetka postopka prenehanja koncesionarja, se koncesija šteje za odvzeto.

Z dnem začetka postopka prisilne poravnave prenehajo vse obveznosti koncedenta po tej pogodbi, koncedent pa lahko odvzame koncesijo in zahteva vrnitev sredstev.

1. **LASTNIŠTVO**
2. člen

Koncesionar je dolžan koncedentu na zahtevo koncedenta izročiti vse stvari, pravice in avtorska dela, ki so nastala ali bila uporabljena za izvajanje predmeta koncesije.

Na stvaritvah, ki so predmet te pogodbe, in ki imajo značaj avtorskega dela, pridobi koncedent za ves čas trajanja in prostorsko neomejeno vse naslednje materialne avtorske pravice:

* pravico reproduciranja,
* pravico javnega izvajanja,
* pravico javnega prenašanja,
* pravico javnega predvajanja s fonogrami in videogrami,
* pravico javnega prikazovanja,
* pravico radiodifuznega oddajanja,
* pravico radiodifuzne retransmisije,
* pravico sekundarnega radiodifuznega oddajanja,
* pravico dajanja na voljo javnosti,
* pravico predelave,
* pravico avdiovizualne priredbe,
* pravico distribuiranja,
* pravico dajanja v najem.

Do prenehanja obdobja koncesije je prenos neizključen, vendar lahko poleg koncesionarja dela uporablja le avtor. Po prenehanju obdobja koncesije postane prenos pravic na koncedenta izključen. Koncedent ima pravico do nadaljnjega prenosa vseh zgoraj navedenih materialnih avtorskih pravic.

Na drugih izpolnitvah oziroma pridobitvah, ki so predmet pogodbe pridobi koncedent lastninsko pravico.

Z izplačilom za financiranje izvedbe koncesije so poravnane vse koncesionarjeve materialne avtorske pravice. Koncesionar ni upravičen do dodatnih izplačil zaradi stroškov, ki jih je imel z izpolnitvijo te pogodbe.

Glede vseh morebitnih odprtih vprašanj glede razpolaganja s predmetom te pogodbe uporablja Zakon o avtorski in sorodnih pravicah (Uradni list RS, št. [16/07](http://www.uradni-list.si/1/objava.jsp?sop=2007-01-0717) – uradno prečiščeno besedilo, [68/08](http://www.uradni-list.si/1/objava.jsp?sop=2008-01-2962), [110/13](http://www.uradni-list.si/1/objava.jsp?sop=2013-01-4030), [56/15](http://www.uradni-list.si/1/objava.jsp?sop=2015-01-2358), 63/16 – ZKUASP, 59/19 in 130/22), Stvarnopravni zakonik (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in 23/20) oziroma drugi veljavni predpisi.

### SKRBNIK / SKRBNICA POGODBE

29. člen

Skrbnik pogodbe s strani koncedenta je\_\_\_\_\_\_\_\_\_, ki bo v imenu koncedenta dajal vse potrebne podatke in spremljal izpolnjevanje pogodbe. Njegov namestnik je \_\_\_\_\_\_\_\_\_.

Koncesionar določa za skrbnika \_\_\_\_\_\_\_\_\_\_\_\_\_\_\_\_\_\_\_ .

Za zamenjavo skrbnika ali njegovega namestnika zadostuje pisno obvestilo drugi pogodbeni stranki.

1. **KONČNe določbe**
2. člen

Koncesionar je v skladu z zakonom v celoti odgovoren za škodo, ki jo pri opravljanju ali v zvezi z opravljanjem javne službe povzročijo pri njem zaposleni ljudje uporabnikom ali drugim osebam.

Koncedent subsidiarno odgovarja za škodo, ki jo pri izvajanju javne službe povzroči koncesionar uporabnikom storitev ali drugim osebam. Uporabnik storitev oziroma druga oseba lahko zahteva povračilo škode od koncedenta zatem, ko je zoper koncesionarja vložil pisni odškodninski zahtevek in mu postavil razumen rok za povračilo škode, pa koncesionar na zahtevo ni odgovoril ali je povračilo škode delno ali v celoti zavrnil. Koncedent ima v razmerju do koncesionarja pravico do povračila škode in vseh stroškov, ki so s tem nastali.

1. člen

Pogodbeni stranki soglašata, da bosta morebitne spore iz te pogodbe reševali sporazumno. V nasprotnem primeru rešuje spor stvarno pristojno sodišče v Ljubljani.

1. člen

Pogodba je sestavljena v pisni obliki in se lahko spreminja samo s pisnimi dodatki k tej pogodbi, ki jih podpišeta obe pogodbeni stranki.

1. člen

Pogodba je sestavljena v šestih (6) enakih izvodih, od tega prejme koncedent en (1) izvod, MGRT tri (3) izvode in koncesionar dva (2) izvoda.

**XIII. Veljavnost pogodbe**

1. člen

Ta pogodba začne veljati z dnem podpisa obeh pogodbenih strank in velja do izpolnitve vseh pogodbenih obveznosti.

|  |  |
| --- | --- |
| Kraj in datum: | Kraj in datum: |
| KONCESIONAR: | KONCEDENT:  Po pooblastilu Vlade Republike Slovenije  Ministrstvo za gospodarski razvoj in tehnologijo  Minister |

**OSNUTEK POGODBe za opravljanje KONCESIJE ZA OPRAVLJANJE JAVNE SLUŽBE IZvajanjA primerjalnih OCENJEVANJ BLAGA IN STORITEV (SKLOP B) - koncedent si pridržuje pravico do spremembe osnutka pogodbe pred njenim podpisom**

Vlada Republike Slovenije, Gregorčičeva 20-25, 1000 Ljubljana (v nadaljnjem besedilu: koncedent)

in

Potrošniška organizacija / druga nevladna organizacija ……………………………………, ki jo zastopa ………..…………………………………… … … … … (v nadaljevanju: koncesionar)

Davčna številka:

Matična številka:

Transakcijski račun:

Banka:

sklepata

##### **Pogodbo št. \_\_\_\_\_\_\_\_\_\_\_\_\_\_**

**o ureditvi medsebojnih koncesijskih razmerij javne službe izvajanja primerjalnih ocenjevanj blaga in storitev**

**I. PRAVNA PODLAGA**

1. člen

Pravna podlaga te pogodbe je Proračun Republike Slovenije za leto 2023 (Uradni list RS, št. 187/21 in 150/22), Proračun Republike Slovenije za leto 2024 (Uradni list RS, št. 150/22), Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21, 206/21 – ZDUPŠOP, 129/22, 140/22 – ZSDH-1A in [150/22](http://www.uradni-list.si/1/objava.jsp?sop=2022-01-3736) – ZIPRS2324)), Zakon o javno-zasebnem partnerstvu (Uradni list RS, št. 127/06), Zakon o varstvu potrošnikov (Uradni list RS, št. [98/04](http://www.uradni-list.si/1/objava.jsp?urlid=200498&stevilka=4288)-UPB2, [114/06](http://www.uradni-list.si/1/objava.jsp?urlid=200646&stevilka=1969)-ZUE, [126/07](http://www.uradni-list.si/1/objava.jsp?urlid=2007126&stevilka=6416), [86/09](http://www.uradni-list.si/1/objava.jsp?urlid=200986&stevilka=3804), 78/11, 38/14, 19/15, 55/17- ZKolT, 31/18 in 130/22 – ZVPot-1), Uredba o koncesiji za opravljanje javne službe obveščanja in izobraževanja potrošnikov ter javne službe primerjalnih ocenjevanj blaga in storitev (Uradni list RS, št. 47/15 in 130/22 – ZVPot-1, v nadaljevanju: Uredba), Javni razpis za podelitev koncesije za opravljanje javnih služb obveščanja in izobraževanja potrošnikov ter javne službe izvajanja primerjalnih ocenjevanj blaga in storitev (Uradni list RS, št.\_\_\_\_\_\_, v nadaljevanju: javni razpis) in odločba Vlade Republike Slovenije, št.\_\_\_\_\_\_\_ z dne \_\_\_\_\_\_\_\_ ( v nadaljevanju: odločba).

Pravice in obveznosti v imenu in za račun Vlade Republike Slovenije izvaja Ministrstvo za gospodarski razvoj in tehnologijo, Kotnikova 5, 1000 Ljubljana (v nadaljevanju: MGRT).

Pogodba bremeni proračunsko postavko 192910 - izvajanje programa varstva potrošnikov, konto 413 - Drugi tekoči domači transferi, proračuna RS.

1. člen

S to pogodbo koncedent in koncesionar podrobneje urejata medsebojna razmerja v zvezi z opravljanjem javne službe izvajanja primerjalnih ocenjevanj blaga in storitev. Primerjalno ocenjevanje je namenjeno potrošnikom.

**II. PREDMET POGODBE**

1. člen

Koncesija za opravljanje javne službe izvajanja primerjalnih ocenjevanj blaga in storitev obsega naslednje naloge:

* primerjalno ocenjevanje blaga in storitev z uporabo metodologije za preizkušanje in ocenjevanje kakovosti izdelkov in storitev, ki zajema analizo posameznih značilnosti blaga in storitev, ki izdelke in storitve uvršča v razrede z različnimi ocenami,
* zagotavljanje informiranja potrošnikov o rezultatih primerjalnega testiranja blaga in storitev.

Javno službo je s podatki o stroških, namenu, ciljih, vsebini in dinamiki opravljanja podrobneje definiral koncesionar na razpisnem obrazcu št. 11 - Program opravljanja javne službe s komunikacijskim načrtom kot prilogo, ki so sestavni del te pogodbe in jih hrani skrbnik pogodbe koncedenta.

Koncesionar zagotavlja opravljanje koncesije na območju celotne Republike Slovenije.

1. **NAČIN IN POGOJI OPRAVLJANJA JAVNE SLUŽBE**
2. člen

Koncesionar mora opravljati koncesijo, ki je predmet te pogodbe, kot dober gospodar v skladu s stroko in z določbami Uredbe, javnega razpisa, razpisne dokumentacije, prijave na javni razpis št. (program opravljanja javne službe in komunikacijski načrt), odločbe in te pogodbe.

Koncesionar mora izvesti najmanj en test primerjalnih ocenjevanj blaga in storitev najkasneje roku 30 dni od podpisa koncesijske pogodbe. Primerjalno ocenjevanje mora biti namenjeno potrošnikom.

1. člen

Koncesionar mora opisati metodologijo izvajanja primerjalnih testov, ki jo je potrebno pripraviti za vsako vrsto blaga in storitev posebej. Koncesionar mora uporabiti mednarodno uveljavljene metodologije za preizkušanje in ocenjevanje kakovosti blaga in storitev ali uskladiti doma izdelano metodologijo z mednarodnimi metodologijami. V metodologiji mora biti podan okvirni način testiranja, pri čemer morajo biti primerjalni testi opravljeni na podlagi avstrijsko- nemškega pristopa ter po načelih primerjalnega preizkušanja. Načela so objektivnost, primerljivost, strokovnost ter transparentnost izvajanja.

Avstrijsko - nemški pristop zajema analizo posameznih značilnosti blaga in storitve. Vsaka skupina meril ima skupno oceno, med posameznimi pa se določijo uteži, ki vodijo v skupni rezultat. Skupni rezultat uvršča blago oziroma storitve v razrede z oceno zelo dobro (++), dobro (+), povprečno (0), zadovoljivo (-) in pomanjkljivo (--).V skupnem rezultatu ni zajeta cena, temveč se ta zgolj navede kot pomembna informacija v objavljeni tabeli z rezultati.

Koncedent sofinancira najmanj 1 primerjalni test na mesec (oziroma 24 testov za celotno koncesijsko obdobje) z obrazložitvijo rezultatov testiranja po zgoraj navedeni metodi. Za posamezen primerjalni test mora uporabiti najmanj 5 izdelkov iste vrste oziroma najmanj 5 storitev iste vrste. Koncesionar ne sme rezultatov testiranja uporabiti za promocijo blaga ali storitev.

Rezultati primerjalnih testov morajo biti podani v grafični in pisni obliki ter brezplačno dostopni vsem uporabnikom pod enakimi pogoji. V primeru spletne objave rezultatov mora biti omogočeno brezplačno shranjevanje vsebine na pogon uporabnika (op. ogled mora biti možen tudi kadar uporabnik ni povezan na internet).

Koncesionar mora zagotoviti mednarodno primerljivost rezultatov primerjalnega testiranja pri blagu in storitvah, ki sestavljajo t.i. globalni trg in presegajo lokalni značaj, sicer pa se mora osredotočiti na testiranje kakovosti blaga in storitev, ki so dostopni potrošnikom na področju Republike Slovenije.

Primerjalni testi in rezultati ne smejo biti starejši od šest mesecev ob objavi. Primerjalno testiranje kakovosti blaga in storitev praviloma opravlja koncesionar sam. Izjemoma se v primeru zunanjega testiranja blaga (senzorični, mikrobiološki testi, itd.) lahko poslužuje ustreznih zunanjih izvajalcev, vendar mora koncesionar koncedentu omogočiti dostop do celotne dokumentacije, vključno z računi, in metodologijo testiranja, tudi pri zunanjem izvajalcu. Pri vsakem objavljenem primerjalnem testu mora biti jasno razvidno (pod tabelo) napisan izvajalec testiranja in njegovi eventualni partnerji. Pri sodelovanju z zunanjimi izvajalci mora koncesionar upoštevati načela primerjalnega testiranja, kar vključuje sodelovanje z neodvisnimi strokovnjaki, akreditiranimi laboratoriji ter ostalimi neodvisnimi izvajalci.

1. **POGODBENA VREDNOST**
2. člen

Okvirna vrednost sofinanciranja je v letu 2023 do 52.500,00 EUR, do 80.500,00 EUR za leto 2024 in do 20.125,00 EUR za leto 2025.

Vrednost sredstev za proračunsko leto 2025 in njihovo izplačilo sta odvisna od sprejetega Proračuna Republike Slovenije za leto 2025 in od programa oziroma finančnega načrta MGRT za ta namen. Sredstva med posameznimi proračunskim leti niso prenosljiva. Sprememba vrednosti sofinanciranja se opredeli s pisnim dodatkom k tej pogodbi. Sprememba vrednosti sofinanciranja se opredeli s pisnim dodatkom k tej pogodbi.

Izvajanje pogodbenih obveznosti v proračunskem letu 2025 se odloži, dokler za ta namen ni zagotovljenih pravic porabe v posebnem delu Proračuna Republike Slovenije za posamezno proračunsko leto na proračunski postavki, namenjeni za pokrivanje obveznosti po tej pogodbi. V primeru nezagotovljenih sredstev iz prejšnjega stavka, se navedeno šteje kot razvezni pogoj za veljavnost te pogodbe.

Koncesionar je v letu 2023 do 2025 upravičen največ do izplačila sorazmernega dela višine razpisanih sredstev glede na čas trajanja pogodbe v posameznem letu, pri čemer se kot osnova upošteva povprečni mesečni znesek, in sicer v letu 2023 največ do višine 5.833,00 EUR ter v letih 2024 in 2025 največ do višine 6.708,33 EUR.

Višina sredstev, ki jih prijavitelj dejansko prejme, je lahko manjša ali največ enaka višini sredstev, določeni v prejšnjih odstavkih.

1. **SOFINANCIRANJE OPRAVLJANJA KONCESIJE IN POROČANJE**
2. člen

Sofinancirajo se upravičeni stroški opravljanja javne službe, ki so nastali od podpisa koncesijske pogodbe in bili plačani do izteka 2-letnega obdobja opravljanja javne službe iz 3. člena pogodbe oziroma do predložitve zadnjega zahtevka za sofinanciranje.

1. člen

Sofinancirajo se naslednjih upravičeni stroški:

1. ***stroški spletne strani*** (priprava in vzdrževanje spletne povezave) za objavo rezultatov primerjalnega testiranja (največ do 10% po posameznem zahtevku),
2. ***stroški izvajanja primerjalnih testov*** (največ do 90% po posameznem zahtevku)***.***

Med upravičene stroške ne spadajo (primeroma):

1. stroški skupnih testov preko Mednarodne organizacije za izvajanje skupnih testov izdelkov in storitev (ICRT),
2. stroški priprave prijave na javni razpis,
3. davek na dodano vrednost,
4. stroški telekomunikacij, vode, elektrike, ogrevanja in drugih obratovalnih stroškov,
5. nakup opreme, vključno s programsko opremo,
6. finančne postavke, ki so že sofinancirane iz drugih virov,
7. stroški, povezani z nakupom nepremičnin ali zemljišč,
8. finančni stroški (bančni stroški, amortizacija, stroški revizije, stroški za odplačilo dolgov, zadolževanja, stroški spremembe tečaja itd.),
9. stroški izobraževanja in usposabljanja zaposlenih in prostovoljcev,
10. stroški alkoholnih pijač,
11. stroški nakupa vinjet,
12. stroški gradbenih del,
13. denarne kazni, kazni in stroški sodnega postopka.

Na naslovni straneh tiskanih ali elektronskih obvestil in na spletnih straneh koncesionarja, kjer so objavljene informacije v zvezi z javno službo mora biti naveden logotip koncedenta in naveden naslov spletne strani koncedenta ter informacija, da javno službo sofinancira koncedent. Za vse tovrstne objave je koncesionar dolžan pridobiti pisno predhodno odobritev s strani koncedenta.

Pri avdiovizualnem obveščanju javnosti mora biti naveden koncedent, naslov in informacija, da javno službo sofinancira koncedent.

Grafična oblika logotipa koncedenta je določena v Priročniku celostne grafične podobe državne uprave.

1. člen

Osnova za izplačilo sredstev je zahtevek za sofinanciranje, ki ga pripravi koncesionar, in ga potrdi skrbnik pogodbe s strani koncedenta. Obvezna oblika zahtevka je opredeljena s prilogo št. 5, ki je sestavni del pogodbe.

Zahtevek za financiranje skupaj z zahtevanimi prilogami mora koncesionar izstaviti do 15. dne vsakega meseca tekočega leta. Prvi zahtevek se izstavi do 15. dne po opravljenih prvem testu s strani koncesionarja. Povprečni mesečni zahtevek v letu 2023 ne sme presegati višine 5.833,00 EUR v letih 2024 in 2025 pa ne sme presegati višine 6.708,33,00 EUR.

Osnova za izplačilo so upravičeni stroški, ki so nastali v obdobju, za katerega se izdaja zahtevek.

Roki za izstavitev zahtevkov so bistvena sestavina pogodbe, v primeru zamude z izstavitvijo zahtevka, preneha pravico koncesionarja do koriščenja sredstev uveljavljanih z zahtevkom izstavljenim z zamudo. Morebitne spremembe rokov za izstavitev zahtevkov za sofinanciranje iz tega člena se opredelijo s pisnim dodatkom k tej pogodbi, če so zagotovljene pravice porabe v finančnem načrtu MGRT.

Za vsak strošek, pri katerem se ob pregledu zahtevka za izplačilo ne izkaže neposredna povezava med nastankom stroška in izvedbo aktivnosti, ne glede na to, ali ta dejansko obstaja, lahko koncedent od koncesionarja zahteva dodatna pojasnila o nastanku stroška ter njegovi povezavi z javno službo ali izjavo, da je nastanek stroška povezan z izvedbo javne službe. V primeru, da koncedent oceni, da dodatna pojasnila ali izjava ne izkazujeta povezave med nastankom stroška in izvedbo javne službe, lahko izplačilo za sporni del zahtevka za izplačilo zmanjša ali zahtevek za izplačilo v celoti zavrne. O zmanjšanju izplačila za sporni del mora koncedent koncesionarja predhodno obvestiti. Koncesionar je v takem primeru na zahtevo koncedenta, dolžan v roku, predložiti ali nov zahtevek za izplačilo za nesporni del oz. zmanjšan za sporni del ali dobropis za znesek razlike. V kolikor koncesionar ne stori nič od navedenega se šteje, da je odstopil od zahtevka v celoti.

1. člen

Koncesionar mora koncedentu ob predložitvi zahtevka za sofinanciranje predložiti vmesno vsebinsko (priloga št. 1) in finančno (priloga št. 3) poročati o delu oziroma o izpolnjevanju obveznosti iz uredbe, razpisne dokumentacije in iz te pogodbe. Finančnemu poročilu mora obvezno priložiti originale računov in potrdila o plačilu teh računov. Originali računov in druga dokazila morajo biti priložena za vse upravičene stroške (sofinancirane s strani koncedenta, iz lastnih virov in iz drugih virov). Pri plačilih po pogodbah je potrebno priložiti tudi originale pogodb, kopije pogodb in potrdilo o izvedenem plačilu po pogodbah. Originale pogodb bo koncedent koncesionarju ožigosal in potrdil, da so bile upoštevane kot upravičeni stroški, ter jih nato vrnil koncesionarju. Vsebinska poročila (vmesno in zaključno) morajo zajemati tudi dokazila o izpolnitvi prevzetih obveznosti glede doseženih ciljev nalog iz programa, uresničitve programa in posebnosti pri izvedbi programa.

Koncesionar mora koncedentu do 19.11. za leto 2023, do 18.11. za leto 2024 ter ob izdaji zadnjega zahtevka ob koncu koncesijskega razmerja v letu 2025 predložiti zaključno vsebinsko poročilo (priloga št. 2) in zaključno finančno poročilo (priloga št. 4) skupaj s prilogami. Pri pogodbah je potrebno priložiti originale, kopije pogodb ter potrdilo o izvedenem plačilu po pogodbah.

1. člen

Dodeljena sredstva so strogo namenska in jih sme koncesionar uporabljati izključno za opravljanje javne službe iz 3. člena te pogodbe ter v skladu z Uredbo, pogoji iz javnega razpisa in to pogodbo. Nenamenska poraba sredstev obsega uporabo sredstev za dejavnosti, ki odstopajo od dejavnosti javne službe. Nenamensko poraba sredstev pomeni tudi neuporabo sredstev pridobljenih iz javnih sredstev za namene javne službe.

1. člen

Koncedent bo zahtevek koncesionarja poravnal v roku, kot ga določa zakon, ki ureja izvrševanje proračuna, po njegovem prejemu in potrditvi, ter prejemu in potrditvi poročila in zahtevane dokumentacije, na transakcijski račun koncesionarja št. \_\_\_\_\_\_\_, odprt pri banki \_\_\_\_\_\_\_\_\_.

1. **OBVEZNOST KONCESIONARJA**
2. člen

Koncesionar obvešča skladno s predpisi, ki urejajo dostop do informacij javnega značaja, uporabnike svojih storitev in druge zainteresirane osebe o opravljanju koncesije, svojem delu, nalogah in pristojnostih, o pravicah in obveznostih uporabnikov in o postopkih za njihovo uresničevanja ter o drugih pomembnih dejstvih.

1. člen

Koncesionar mora v primeru, če izpolnjuje pogoje za javnega naročnika po zakonu, ki ureja javno naročanje, pri oddaji nabave blaga, oddaji storitev in gradenj ter drugih pravnih poslov, ki izpolnjujejo predpostavke javnih naročil ravnati v skladu z zakonom, ki ureja javno naročanje.

1. člen

V kolikor koncesionar izvaja druge dejavnosti, mora voditi ločena stroškovna mesta za posamezne naloge koncesije in drugih nalog, ki jih izvaja.

1. člen

Koncesionar se zavezuje, da svojih terjatev do koncedenta iz naslova te pogodbe ne bo odstopil ali odstopil v zavarovanje tretjim pravnim ali fizičnim osebam. Koncesionar se prav tako zavezuje, da na svojih terjatvah do koncedenta iz naslova te pogodbe ne bo ustanovil zastavne pravice in s sredstvi, pridobljenimi po tej pogodbi, ne bo razpolagal na način, ki je v nasprotju z namenom dodeljenih sredstev, opredeljenim v 3. členu te pogodbe.

1. člen

Koncesionar potrjuje in jamči, da

* je seznanjen, da se ta pogodba sofinancira iz proračuna, v okviru javne službe za katero veljajo posebni predpisi Republike Slovenije in evropski predpisi;
* so pogodbo ter vse druge listine v zvezi s to pogodbo podpisale osebe, ki so z ustreznimi pooblastili vpisane v register kot zastopniki koncesionarja;
* je koncedenta seznanil z vsemi dejstvi in podatki, ki so mu bili znani ali bi mu morali biti znani, in ki bi lahko vplivali na odločitev koncedenta o odobritvi sofinanciranja, o sklenitvi te pogodbe ali o izplačilu sredstev, ter da so vsi podatki, ki jih je posredoval koncedentu v zvezi s to pogodbo resnični, popolni in veljavni v času njene sklenitve ter njenega izvajanja;
* ni v stečajnem postopku, ali v drugem postopku prenehanja koncesionarja;
* ima poravnane obveznosti do Republike Slovenije, pri čemer za ugotavljanje obstoja obveznosti do Republike Slovenije ni pogoj, da bi bila le-ta že ugotovljena s pravnomočnim izvršilnim naslovom;
* glede koncesionarja v razmerju do koncedenta ni podana prepoved poslovanja v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb; v nadaljevanju: ZIntPK).

Koncesionar se zavezuje, da bo:

* koncedentu v 8 dneh od vročitve poziva dostavil vsa zahtevana pojasnila v zvezi z javno službo in med običajnim delovnim časom omogočal dostop v objekte, za izvajanje morebitnih pregledov, povezanih z javno službo oziroma omogočil nadzor skladno s to pogodbo;
* v 8 dneh od nastanka obveščal koncedenta o vseh spremembah, ki kakorkoli vplivajo na opravljanje javne službe, predvsem pa o statusnih spremembah, o postopkih insolventnosti ali prenehanja, in drugih okoliščinah koncesionarja, ki bi lahko vplivale na izvajanje te pogodbe;
* upošteval morebitna dodatna navodila oziroma spremembe navodil in zahtev glede informiranosti, priprave zahtevkov za izplačilo in poročil glede na določbe te pogodbe in veljavne predpise;
* koncedenta v 8 dneh od nastanka pisno obveščal o dogodkih, zaradi katerih je podaljšano ali onemogočeno opravljanje javne službe;
* pri objavah rezultatov javne službe oziroma pri vseh drugih oblikah javnega nastopanja vedno navedel, da so doseženi rezultati nastali v okviru javne službe izvajanja primerjalnih ocenjevanj blaga in storitev, ki jo sofinancira koncedent, ter na zahtevo koncedenta sodeloval pri obveščanju javnosti, ki ga bo organiziral koncedent;
* javno službo opravljal skladno z veljavno zakonodajo;
* dokumentacijo v zvezi s to pogodbo hranil najmanj 5 let po zaključku javne službe;
* izstavil zaključno poročilo do roka iz 9. člena.

V primeru kršitev katere koli od zahtev iz prejšnjih dveh odstavkov, razen 6. alineje prvega odstavka tega člena, lahko koncedent odvzame koncesijo ter zahteva vračilo izplačanih sredstev.

1. člen

Koncesionar lahko uveljavlja le upravičene stroške, ki so predmet sofinanciranja, za katere ni pridobil drugih javnih sredstev. Zato mora pri vsakem zahtevku priložiti izjavo, da zahtevek za sofinanciranje ne podvaja (priloga št. 6).

Če se ugotovi, da je koncesionar že dobil tudi druga sredstva iz Proračuna Republike Slovenije ali pa so mu bila odobrena, ne da bi o tem do sklenitve te pogodbe pisno obvestil koncedenta, lahko koncedent odvzame koncesijo in zahteva vračilo izplačanih sredstev.

V primeru, da koncesionar uveljavlja stroške, za katere se ugotovi, da so bili že izplačani iz drugih virov (ne lastnih), lahko koncedent odvzame koncesijo in zahteva vračilo nakazanih sredstev.

1. **NADZOR NAD IZVAJANJEM**
2. člen

Nadzor nad opravljanjem koncesije opravljajo koncedent in drugi organi pristojni za nadzor nad porabo proračunskih sredstev.

Koncesionar je dolžan omogočiti nadzor nad opravljanjem koncesije s strani koncedenta in drugih pristojnih organov.

Koncedent spremlja porabo sredstev tako, da skrbnik pogodbe koncedenta predhodno preveri upravičenost izplačila zahtevka za sofinanciranje na osnovi pregleda vsebinskega in finančnega poročila ter dokazil.

Koncedent ali drugi pristojni organi lahko, ne glede na predhodne ugotovitve izvajalcev nadzora kadarkoli med trajanjem pogodbenega razmerja in eno leto po koncu trajanje koncesije zahtevajo vpogled v tisti del poslovanja koncesionarja, ki se nanaša na opravljanje javne službe in izvajanje te pogodbe.

Koncesionar je dolžan koncedentu in drugim pristojnim organom omogočiti nadzor nad porabo sredstev, tako da je vsak čas možna kontrola izvrševanja pogodbe ter da lahko koncedent in drugi pristojni organi kadarkoli med trajanjem pogodbenega razmerja in eno leto po koncu trajanja koncesije zahtevajo vpogled v vso dokumentacijo tistega dela poslovanja koncesionarja, ki se nanaša na opravljanje javne službe in izvajanje koncesijske pogodbe.

Če koncesionar krši to pogodbo, ali se pri nadzoru nad porabo proračunskih sredstev, dodeljenih za opravljanje javne službe, izkaže, da je koncesionar prejel sredstva neupravičeno, lahko koncedent odvzame koncesijo ter zahteva vračilo že nakazanih proračunskih sredstev.

1. člen

V primeru, da med izvajanjem programa javne službe pride do sprememb, ki bi vplivale na oceno prijave tako, da bi se ocena znižala pod število točk potrebnih za izbor koncesionarja, lahko koncedent odvzame koncesijo ter zahteva vračilo izplačanih sredstev.

V primeru, da se po podpisu pogodbe ugotovi, da prijava koncesionarja ne izpolnjuje vseh pogojev javnega razpisa, koncedent odvzame koncesijo ter zahteva vračilo izplačanih sredstev.

1. člen

Ta pogodba je nična v primeru, da:

* kdo v imenu ali na račun koncesionarja, predstavniku koncedenta ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, koncesionarju ali njegovemu predstavniku, zastopniku, posredniku;
* se ugotovi, da za koncesionarja obstaja prepoved poslovanja iz 35. člena ZIntPK v razmerju do koncedenta;
* če je bila odločba Vlade Republike Slovenije, št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_ pravnomočno odpravljena in je bil v postopku izbire izbran drug koncesionar.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **ZAČETEK IN TRAJANJE KONCESIJE**
2. člen

Koncesijsko razmerje nastane z dnem začetka veljavnosti te pogodbe.

Koncesija velja za obdobje dveh let od dneva začetka veljavnosti pogodbe. Koncesionar se zavezuje, da koncesije ne bo prenesel na druge osebe.

1. **PreNEhanje koncesijskega razmerja**
2. člen

Koncesijsko razmerje med koncedentom in koncesionarjem preneha s prenehanjem veljavnosti koncesijske pogodbe, prenehanjem koncesionarja, če ta nima pravnih naslednikov ali z odvzemom.

1. člen

Ta pogodba preneha veljati:

* po poteku časa, za katero je bila sklenjena,
* z odpovedjo,
* s sporazumno razvezo.

Koncedent lahko pisno odpove to pogodbo. Koncesija preneha tri mesece od dneva, ko koncesionar prejme odpoved te pogodbe.

Pogodbeni stranki lahko med trajanjem koncesije sporazumno razvežeta to pogodbo, če koncesionar zaradi bistveno spremenjenih okoliščin ne more uresničiti namena te pogodbe oziroma opravljati koncesije v obsegu, določenim s pogodbo.

Sporazumno razvezo te pogodbe mora koncesionar predlagati pisno z navedbo razlogov za razvezo.

Koncesija preneha šest mesecev od dneva sklenitve pisnega sporazuma o razveze, če v sporazumu ni določeno drugače.

V primeru odpovedi ali sporazumne razveze pogodbe, je koncesionar dolžan:

* izvajati javno službo do datuma prenehanja veljavnosti koncesije,
* mora v 30. dneh po prenehanju koncesije predložiti vsebinsko poročilo (priloga št. 2) in finančno poročilo (priloga št. 4).

V primeru odpovedi ali sporazumne razveze koncesije, je koncesionar upravičen do plačila upravičenih stroškov, ki nastanejo do dneva prenehanja veljavnosti koncesije, če ne obstajajo razlogi, zaradi katerih lahko koncedent zahteva vrnitev izplačanih sredstev.

1. člen

Koncedent z odločbo odvzame koncesijo, če:

* koncesionar ne začne opravljati koncesije v roku, določenem v koncesijski pogodbi,
* koncesionar ne izpolnjuje predmeta in obsega opravljanja koncesije, določenih v programu opravljanja koncesije in ne opravlja javne službe strokovno, gospodarno in učinkovito ter skladno z navodili koncedenta,
* koncesionar ne omogoča izvajanja nadzora skladno s pogodbo,
* koncedent ali drugi pristojni organi ugotovijo, da koncesionar uporablja sredstva nenamensko ali jih uporablja v nasprotju s koncesijsko pogodbo,
* če se po podpisu ugotovi, da koncesionar ni izpolnjeval razpisnih pogojev,
* je v javnem interesu, da se dejavnost preneha opravljati kot koncesionirana javna služba,
* koncesionar krši določbe uredbe ali te pogodbe.

V kolikor je koncesionar v času trajanja koncesijskega razmerja že prejel sredstva in pride do odvzema koncesije zaradi ravnanja koncesionarja, koncedent lahko zahteva vrnitev vseh že nakazanih sredstev.

1. člen

Koncedent lahko odvzame koncesijo ter zahteva vračilo izplačanih sredstev v posebnih primerih določenih s to pogodbo in v vseh drugih primerih kršitev pogodbenih obveznosti, kakor tudi v primerih ko lahko odstopi od pogodbe in zahteva vračilo sredstev skladno s predpisi, ki urejajo obligacijska razmerja ali drugim predpisom.

V primerih, ko lahko koncedent odvzame koncesijo ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev,
* delno zavrnitev zahtevka za izplačilo oziroma zmanjšanje zahtevka za sporni del,
* zavrnitev celotnega zahtevka za izplačilo ter posledično ne izplačilo sredstev,
* zahtevek za vračilo dela ali vseh izplačanih sredstev brez odvzema koncesije,
* določitev ukrepov za odpravo kršitev ali roka za odpoved koncesije,
* odpoved koncesije,
* znižanje pogodbene vrednosti.

V primeru, da koncedent koncesionarju izstavi zahtevek za vračilo sredstev, ne glede na pravni temelj, je koncedent upravičen tudi do zakonskih zamudnih obresti od dneva nakazila sredstev do dneva njihovega vračila.

Koncesionar je dolžan vrniti prejeta sredstva v roku 8 dni od vročitve zahtevka za vračilo sredstev skupaj z zakonitimi zamudnimi obrestmi.

1. člen

V primeru, da koncedent koncesionarju odvzame koncesijo zaradi neizpolnjevanja pogodbenih obveznosti ali kršitev pogodbenih obveznosti, koncesionar 3 leta ni upravičen kandidirati na drugih razpisih koncedenta na področju varstva potrošnikov.

1. člen

Koncesijsko razmerje preneha s prenehanjem koncesionarja, če ta nima pravnih naslednikov.

Če ima koncesionar ob prenehanju pravnega naslednika, lahko ta v celoti prevzame vse pravice in obveznosti koncesionarja, če izpolnjuje pogoje za pridobitev koncesije, določene z Uredbo in koncesijsko pogodbo. Izpolnjevanje pogojev preveri tričlanska strokovna komisija, imenovana s strani ministra, pristojnega za varstvo potrošnikov. Na predlog ministra, pristojnega za varstvo potrošnikov, in v soglasju z Vlado Republike Slovenije lahko ta stopi v koncesijsko razmerje.

V primeru, da se v času veljavnosti pogodbe nad koncesionarjem prične postopek stečaja, likvidacije ali drugega postopka prenehanja koncesionarja, je prejemnik dolžan o postopku takoj obvestiti koncedenta. Z dnem začetka postopka prenehanja koncesionarja, se koncesija šteje za odvzeto.

Z dnem začetka postopka prisilne poravnave prenehajo vse obveznosti koncedenta po tej pogodbi, koncedent pa lahko odvzame koncesijo.

1. **LASTNIŠTVO**
2. člen

Koncesionar je dolžan koncedentu ob prenehanju koncesijskega obdobja izročiti vse stvari, pravice in avtorska dela, ki so nastala ali bila uporabljena za izvajanje predmeta koncesije.

Na stvaritvah, ki so predmet te pogodbe in ki imajo značaj avtorskega dela, pridobi koncedent za ves čas trajanja in prostorsko neomejeno vse naslednje materialne avtorske pravice:

* pravico reproduciranja,
* pravico javnega izvajanja,
* pravico javnega prenašanja,
* pravico javnega predvajanja s fonogrami in videogrami,
* pravico javnega prikazovanja,
* pravico radiodifuznega oddajanja,
* pravico radiodifuzne retransmisije,
* pravico sekundarnega radiodifuznega oddajanja,
* pravico dajanja na voljo javnosti,
* pravico predelave,
* pravico avdiovizualne priredbe,
* pravico distribuiranja,
* pravico dajanja v najem.

Do prenehanja obdobja koncesije je prenos neizključen, vendar lahko poleg koncesionarja dela uporablja le avtor. Po prenehanju obdobja koncesije postane prenos pravic na koncedenta izključen. Koncedent ima pravico do nadaljnjega prenosa vseh zgoraj navedenih materialnih avtorskih pravic.

Na drugih izpolnitvah oziroma pridobitvah, ki so predmet pogodbe pridobi koncedent lastninsko pravico.

Z izplačilom za financiranje izvedbe koncesije so poravnane vse koncesionarjeve materialne avtorske pravice. Koncesionar ni upravičen do dodatnih izplačil zaradi stroškov, ki jih je imel z izpolnitvijo te pogodbe.

Glede vseh morebitnih odprtih vprašanj glede razpolaganja s predmetom te pogodbe uporablja Zakon o avtorski in sorodnih pravicah (Uradni list RS, št. [16/07](http://www.uradni-list.si/1/objava.jsp?sop=2007-01-0717) – uradno prečiščeno besedilo, [68/08](http://www.uradni-list.si/1/objava.jsp?sop=2008-01-2962), [110/13](http://www.uradni-list.si/1/objava.jsp?sop=2013-01-4030), [56/15](http://www.uradni-list.si/1/objava.jsp?sop=2015-01-2358), 63/16 – ZKUASP, 59/19 in 130/22), Stvarnopravni zakonik (Uradni list RS, št. [87/02](http://www.uradni-list.si/1/objava.jsp?sop=2002-01-4360), [91/13](http://www.uradni-list.si/1/objava.jsp?sop=2013-01-3303) in 23/20) oziroma drugi veljavni predpisi.

### SKRBNIK / SKRBNICA POGODBE

1. člen

Skrbnik pogodbe s strani koncedenta je \_\_\_\_\_\_\_\_\_, ki bo v imenu koncedenta dajal vse potrebne podatke in spremljal izpolnjevanje pogodbe. Njegov namestnik je \_\_\_\_\_\_\_\_\_ .

Koncesionar določa za skrbnika \_\_\_\_\_\_\_\_\_\_\_\_\_\_.

.

Za zamenjavo skrbnika ali njegovega namestnika zadostuje pisno obvestilo drugi pogodbeni stranki.

1. **KONČNe določbe**
2. člen

Koncesionar je v skladu z zakonom v celoti odgovoren za škodo, ki jo pri opravljanju ali v zvezi z opravljanjem javne službe povzročijo pri njem zaposleni ljudje uporabnikom ali drugim osebam.

Koncedent subsidiarno odgovarja za škodo, ki jo pri izvajanju javne službe povzroči koncesionar uporabnikom storitev ali drugim osebam. Uporabnik storitev oziroma druga oseba lahko zahteva povračilo škode od koncedenta zatem, ko je zoper koncesionarja vložil pisni odškodninski zahtevek in mu postavil razumen rok za povračilo škode, pa koncesionar na zahtevo ni odgovoril ali je povračilo škode delno ali v celoti zavrnil. Koncedent ima v razmerju do koncesionarja pravico do povračila škode in vseh stroškov, ki so s tem nastali.

1. člen

Pogodbeni stranki soglašata, da bosta morebitne spore iz te pogodbe reševali sporazumno. V nasprotnem primeru rešuje spor stvarno pristojno sodišče v Ljubljani.

1. člen

Pogodba je sestavljena v pisni obliki in se lahko spreminja samo s pisnimi dodatki k tej pogodbi, ki jih podpišeta obe pogodbeni stranki.

1. člen

Pogodba je sestavljena v šestih (6) enakih izvodih, od tega prejme koncedent en (1) izvod, MGRT tri (3) izvode in koncesionar dva (2) izvoda.

1. **Veljavnost pogodbe**
2. člen

Ta pogodba začne veljati z dnem podpisa obeh pogodbenih strank in velja do izpolnitve vseh pogodbenih obveznosti.

|  |  |
| --- | --- |
| Kraj in datum: | Kraj in datum: |
| KONCESIONAR: | KONCEDENT:  Vlada Republike Slovenije  po pooblastilu Minister za gospodarski razvoj in tehnologijo  Minister |

POGODBENI OBRAZCI

VMESNO vsebinsko POROČILO O OPRAVLJANJU JAVNE SLUŽBE (priloga št. 1)

datum:……………………………………………………………..

potrošniška organizacija/druga nevladna organizacija:………………………………………….

odgovorna oseba:…………………………………………………

številka pogodbe:………………………………………………….

1. **NASLOV KONCESIJE**

|  |  |
| --- | --- |
| VRSTA | NASLOV |
|  |  |

1. **VODJA**

|  |  |
| --- | --- |
| **Ime in priimek** |  |
| Izobrazba |  |
| Področje dela |  |
| Delovne izkušnje |  |

1. **SODELAVCI**

|  |  |
| --- | --- |
| **Ime in priimek** |  |
| Izobrazba |  |
| Področje dela |  |
| Delovne izkušnje |  |

1. **VSEBINSKA ANALIZA**

|  |
| --- |
|  |

1. **DOSEŽENI CILJI**

|  |
| --- |
|  |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

ZAKLJUČNO vsebinsko POROČILO (letno, končno) O OPRAVLJANJU JAVNE SLUŽBE (priloga št. 2)

datum:……………………………………………………………..

potrošniška organizacija/druga nevladna organizacija:………………………………………….

odgovorna oseba:…………………………………………………

številka pogodbe:………………………………………………….

1. **NASLOV KONCESIJE**

|  |  |
| --- | --- |
| VRSTA | NASLOV |
|  |  |

1. **VODJA**

|  |  |
| --- | --- |
| **Ime in priimek** |  |
| Izobrazba |  |
| Področje dela |  |
| Delovne izkušnje |  |

1. **SODELAVCI**

|  |  |
| --- | --- |
| **Ime in priimek** |  |
| Izobrazba |  |
| Področje dela |  |
| Delovne izkušnje |  |

1. **VSEBINSKA ANALIZA**

|  |
| --- |
|  |

1. **DOSEŽENI CILJI**

|  |
| --- |
|  |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |

vmesno FINANČNO POROČILO O OPRAVLJANJU JAVNE SLUŽBE (priloga št. 3)

1. SKLOP A

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| strošek dela za opravljanje javne službe |  |  |  |  |
| potni stroški, povezani z javno službo |  |  |  |  |
| stroški organizacije izobraževanj |  |  |  |  |
| stroški spletne strani javne službe |  |  |  |  |
| STROŠKI SKUPAJ |  |  |  |  |

1. SKLOP B

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| stroški spletne strani za objavo rezultatov testiranja |  |  |  |  |
| stroški primerjalnih testov |  |  |  |  |
| STROŠKI SKUPAJ |  |  |  |  |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |

Priloga obrazcu so originali računov in potrdila o plačilu teh računov. Originali računov in druga dokazila morajo biti priložena za vse upravičene stroške (sofinancirane s strani koncedenta, iz lastnih virov in iz drugih virov). Pri plačilih po pogodbah je potrebno priložiti originale pogodb, kopije pogodb in potrdilo o izvedenem plačilu po pogodbah. Originale pogodb bo koncedent koncesionarju ožigosal in potrdil, da so bile upoštevane kot upravičeni stroški, ter jih nato vrnil koncesionarju.

ZAKLJUČNO FINANČNO POROČILO (letno, končno) O OPRAVLJANJU JAVNE SLUŽBE (priloga št. 4)

1. SKLOP A

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| strošek dela za opravljanje javne službe |  |  |  |  |
| potni stroški, povezani z javno službo |  |  |  |  |
| stroški organizacije izobraževanj |  |  |  |  |
| stroški spletne strani javne službe |  |  |  |  |
| STROŠKI SKUPAJ |  |  |  |  |

1. SKLOP B

|  |  |  |  |  |
| --- | --- | --- | --- | --- |
| Stroški opravljanja javne službe | sofinanciranje MGRT | lastna sredstva | drugi viri | **SKUPAJ** |
| stroški spletne strani za objavo rezultatov testiranja |  |  |  |  |
| stroški primerjalnih testov |  |  |  |  |
| STROŠKI SKUPAJ |  |  |  |  |

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |

Priloga obrazcu so originali računov in potrdila o plačilu teh računov. Originali računov in druga dokazila morajo biti priložena za vse upravičene stroške (sofinancirane s strani koncedenta, iz lastnih virov in iz drugih virov). Pri plačilih po pogodbah je potrebno priložiti tudi originale pogodb, kopije pogodb in potrdilo o izvedenem plačilu po pogodbah. Originale pogodb bo koncedent koncesionarju ožigosal in potrdil, da so bile upoštevane kot upravičeni stroški, ter jih nato vrnil koncesionarju.

ZAHTEVEK ZA SOFINANCIRANJE ZA OPRAVLJANJE JAVNE SLUŽBE (priloga št. 5)

Datum:……………………………………………………………..

Potrošniška / druga nevladna organizacija:………………………………………….

Naslov:………………………………………………………………

Kontaktna oseba…………………………………………………..

Telefon kontaktne osebe………………………………………….

Davčna številka:……………………………………………………

Matična številka:…………………………………………………..

Transakcijski račun:……………………………………………….

Banka:…………………………………………………………….

Odgovorna oseba:…………………………………………………

Številka odločbe:……………………………………………………

Številka pogodbe:………………………………………………….

ZADEVA: Zahtevek za financiranje OPRAVLJANJE JAVNE SLUŽBE

…………………………………………………………………………………………………

(naziv javne službe)

V skladu s pogodbo in predloženo dokumentacijo o opravljanju in stroških opravljanja koncesije za opravljanje javne službe izstavljamo zahtevek za sofinanciranje v višini \_\_\_\_\_\_\_\_\_\_\_ EUR.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |

Priloga zahtevka za sofinanciranje opravljanje koncesije za opravljanje javne službe je izjava potrošniške oz. druge nevladne organizacije, da se sofinanciranje ne podvaja (priloga št. 6).

IZJAVA, DA SE SOFINANCIRANJE NE PODVAJA (priloga št. 6)

datum:……………………………………………………………..

potrošniška / druga nevladna organizacija:………………………………………….

naslov:………………………………………………………………

kontaktna oseba…………………………………………………..

ZADEVA: IZJAVA

Izjavljam, da priloženi zahtevek za sofinanciranje opravljanja koncesije za opravljanje javne službe vsebuje le tiste stroške, ki jih organizacija plačuje in niso kriti iz drugih virov.

|  |  |  |
| --- | --- | --- |
| Kraj in datum: | Žig prijavitelja: | Podpis odgovorne osebe: |
|  |  |  |